Тожикистондаги мактабларда рус ва инглиз тилини ўқитишга эътибор кучайтирилади\n07:37 / 18.02.2017\nТожикистон таълим вазирлиги мамлакатдаги ўрта таълим мактабларида рус ва инглиз тилларини ўқитиш учун ажратиладиган соатларни кўпайтириш масаласи устида ишламоқда. Бу ҳақда Тожикистон педагогика фанлари академияси вице-президенти Ирина Каримова маълум қилди.\n"Ҳозирда таълим ва фан вазирлиги ишчи комиссияси рус тилини мактабларда ўқитишни неча соатга ошириш мумкинлиги борасида ишламоқда", деб айтди мутахассис. Унинг айтишича, вазирлик мамлакат президенти Эмомали Раҳмоннинг рус тилини ўқитиш соатларини ошириш борасидаги кўрсатмасига кўра иш тутмоқда.\n"Бу комиссия қайси захиралар ёки дарслар ҳисобига рус тили соатларини ошириш мумкинлигини ҳал қилади, ҳозир рус тили ҳафтасига 3 соатдан ўқитилади", деб айтди Каримова. Рус тили Тожикистон конституциясида миллатлараро мулоқот тили сифатида бириктирилган ҳамда 2-синфдан бошлаб мактабларда мажбурий ўқитиладиган фан ҳисобланади.\nМутахассиснинг айтишича, ҳозирда мактабларда рус тилига ўқитишдаги асосий муаммо юқори малакали педагогик кадрлар ва рус тилида дарс олиб борувчи ўқитувчиларни қайта тайёрлаш курсларининг йўқлиги ҳисобланади.\nТожикистон рус тили


"Қўқон-1912" - "Навбаҳор" учрашувидан сўнг | "NAVBAHOR" FUTBOL JAMOASINING RASMIY WEB SAHIFASI\npfcnavbahor.uz "Навбаҳор" профессионал футбол клубининг расмий сайти "Қўқон-1912" - "Навбаҳор" учрашувидан сўнг\n31.05.2015 23:20\t"Қўқон-1912" - "Навбаҳор" учрашувидан сўнг ташкил этилган матбуот анжуманида даст аввал "Навбаҳор" бош мураббийи Бахтиёр Ашурматов ишитрок этди. - Ўйлайманки, бугунги ўйинларидан қўқонликлар уялмасликлари керак. Чунки бугун тенгма-тенг ўйин намойиш этилди. Мухлислар натижадан хафа бўлишсада, охиригача кечган курашдан хурсанд бўлишди деб ўйлайман. "Қўқон-1912"да ҳам "Навбаҳор"да ҳам ажойиб мухлислар бор. Ҳар икки томон ишқибозларига миннатдорчилик билдираман. Йил бошида жамоа тузаётганимизда 10-11 ўрин учун курашадиган таркиб шакллантиришни истамагандик. Бошқа мураббий ҳам 12-13 ўринлар учун кураша олади. Бугунги баҳс хал қилувчи ахамиятга эга эди. Агарда мағлуб бўлганимизда, 12-13 ўринлар учун курашишимизга тўғри келарди. Биринчи давра якунига етгач жамоада ўзгариш бўлиши мумкин. Мухлисларимиз бироз кутиб туришса, ҳозирги чигал вазиятга бархам берилади. Жамоа рахбарияти билан келишган холда Олимпия терма жамоаси ва "Навбаҳор" учун фойдали қарорни қабул қилишимиз керак. Вилоят хокимига, бизга бириктирилган хомийларга катта рахмат айтаман. Улар шароит яратиб беришмоқда. Молиявий жихатдан муаммо бизда йўқ. Йигитлар ўтган мавсумда "Бухоро"дан меҳмонда ғалаба билан қайтишган. Шу боис уларга ўйиндан аввал ўзларига бўлган ишончни қайтаришларини таъкидладим.\nМатбуот анжуман иккинчи қисмида "Қўқон-1912" бош мураббийи Рустам Абдуллаев журналистлар саволларига жавоб қайтарди: - Узингиз кўрдингиз, йигитлар қўлларидан келганча ҳаракат қилишди. Бир-иккита вазиятлардан фойдаланмадик. "Навбаҳор"да бир имконият бўлди ва бу голга айланди. Бизда гол уришга имкон кўпроқ бўлди. Бугунги ўйинда ютқазишимиз керак эмасди. Камида дуранг бўлиши лозим эди. Баъзи ўйинларда омади келган жамоа ғолиб бўлади. Футбол шуниси билан қизиқ. Негадир кўп кўзлаган режаларимиз ўхшамай қолди. Шогирдларим гўёки сехраб қўйилгандек туюлди. Уларнинг кўпини қўлидан келадиган ўйинлари чиқмади. Ҳар бир футболчининг кучли томони бўлади. Аммо, улар шу хислатларини амалда кўрсата олишмади. Камчиликларимизни кўриб чиқамиз. Футболда барибир кимдир ғолиб бўлади, кимдир эса мағлубиятга учрайди. Уйда айниқса ҳеч ким имкониятни бой беришни истамайди. Наманганликларни бугун омади келди ва ғалабани илиб кетишди. Иссиқлик ҳам ўз таъсирини бугун йигитларга ўтказди. Кўрган бўлсангиз, иккинчи бўлимда ҳимоячини ўрнига майдонга ҳужумчи туширдим. Умуман олганда, ўйинга қараб айтадиган бўлсам, дуранг адолатли натижа бўларди.


Президент Сергелини Тошкент маркази билан боғлайдиган...\n04.06.2020 22:09 0 2470\nХусусан, «Ўзбекистон темир йўллари» АЖ томонидан қиймати 83 миллион доллар бўлган, 7 километр узунликдаги Сергели ер усти метроси ва унинг «Чоштепа», «Тошкент халқа йўли», «Сергели», «Афросиёб», «Қипчоқ», «Чинор» бекатлари барпо этилмоқда.\nУмумий қиймати 280 миллиард сўмдан зиёд бўлган мазкур лойиҳа Тошкент шаҳар ҳокимлиги билан Туркиянинг «Каloyn» компанияси ҳамкорлигида ишлаб чиқилган. Унга кўра, Чўпонота кўчаси ва Кичик ҳалқа йўли кесишмасида 583 метрлик йўл ўтказгич барпо этилади. Бу чорраҳадан Тошкент ҳалқа автомобиль йўлигача янги кўча қурилиб, ҳалқа йўли остидан туннель орқали ўтказилади ва Қипчоқ кўчасида қурилаётган янги кўприкка туташади.\n– Одамларнинг ҳар кунлик режаларига, кайфиятига, соғлиғига таъсир қиладиган энг катта омил - транспорт тақсимоти. Йўллар қуриб, тирбандликни камайтиришдан мақсад шаҳар аҳолиси ва меҳмонларга қулайлик яратишдир. Бу ишларни бугун қилмасак, йилдан йилга қийинлашиб бораверади. Бугун қилсак, келажакда харажат камаяди, – деди Шавкат Мирзиёев.\n– Бизнинг йўлларда транспорт воситаларига кўп устуворлик берилган. Аслида пиёдалар ҳаракатини, одамларнинг ҳаловати, саломатлигини биринчи ўринга қўйиш керак, – дея таъкидлади Шавкат Мирзиёев.\nСергели йўл Президент


ЎзА - Маҳаллий ун ва қолипли нон маҳсулотлари қандай нархларда сотилмоқда? ҲАФТАЛИК ТАҲЛИЛ\nМаҳаллий ун ва қолипли нон маҳсулотлари қандай нархларда сотилмоқда? ҲАФТАЛИК ТАҲЛИЛ\nҲолат бўйича Андижон вилоятидаги барча туманлар кесимига назар ташлайлик.\nАндижон шаҳрида маҳаллий уннинг 1 к.г.ми 2900 сўмдан 3000 сўмгача ҳамда 50 к.г.даги бир қоп уннинг нархи 145000 сўмдан 150000 сўмгача, 450-500 гр. қолипли нон маҳсулотининг 1 донаси бўлса 1750 сўмдан 2000 сўмгача;\nХонобод шаҳрида маҳаллий уннинг 1 к.г.ми 2900 сўмдан 3000 сўмгачани ташкил этиб, 50 к.г.даги бир қоп уннинг нархи 145000 сўмдан 150000 сўмн, ўз ўрнида 450-500 г.р.ли қолипли нон маҳсулотининг 1 донаси 1750 сўмдан 2000 сўмгача;\nАндижон туманида маҳаллий уннинг 1 к.г.ми 2800 сўмдан 3000 сўмгача ташкил этиб, 50 к.г.даги бир қоп уннинг нархи 130000 сўмдан 150000 сўмгача, ўз ўрнида 410-420 г.р.ли қолипли нон маҳсулотининг 1 донаси 1500 сўмдан 2000 сўмгача;\nАсака туманида маҳаллий уннинг 1 к.г.ми 2600 сўмдан 3000 сўмгача ташкил этиб ва 50 к.г.даги бир қоп уннинг нархи 130000 сўмдан 150000 сўмгача, шунингдек, 450-500 г.р.ли қолипли нон маҳсулотининг 1 донаси 1500 сўмдан 1750 сўмгача;\nБалиқчи туманида маҳаллий уннинг 1 к.г.ми 2800 сўмдан 3000 сўмгача ташкил этиб, 50 к.г.даги бир қоп уннинг нархи 145000 сўмдан 150000 сўмгача, ўз ўрнида 450-500 г.р.ли қолипли нон маҳсулотининг 1 донаси 1200 сўмдан 1750 сўмгача;\nБулоқбоши туманида маҳаллий уннинг 1 к.г.ми 3000 сўмдан 3200 сўмгачани ташкил этиб, 50 к.г.даги бир қоп уннинг нархи 150000 сўмдан 160000 сўмгача, ўз ўрнида 450-500 г.р.ли қолипли нон маҳсулотининг 1 донаси 1400 сўмдан 1500 сўмгача;\nБўз туманида маҳаллий уннинг 1 к.г.ми 2800 сўмдан 3000 сўмгача ташкил этиб, 50 к.г.даги бир қоп уннинг нархи 130000 сўмдан 145000 сўмгача, ўз ўрнида 400-450 г.р.ли қолипли нон маҳсулотининг 1 донаси 1250 сўмдан 1500 сўмгача;\nҚўрғонтепа туманида маҳаллий уннинг 1 к.г.ми 2750 сўмдан 2800 сўмгачани ташкил этиб, 50 к.г.даги бир қоп уннинг нархи 137000 сўмдан 140000 сўмгача, ўз ўрнида 300-500 г.р.ли қолипли нон маҳсулотининг 1 донаси 1250 сўмдан 1500 сўмгача;\nЖалақудуқ туманида маҳаллий уннинг 1 к.г.ми 2800 сўмдан 3000 сўмгача ташкил этиб, 50 к.г.даги бир қоп уннинг нархи 130000 сўмдан 145000 сўмгача, ўз ўрнида 350-400 г.р.ли қолипли нон маҳсулотининг 1 донаси 1750 сўмдан 1900 сўмгача;\nПахтаобод туманида маҳаллий уннинг 1 к.г.ми 2800 сўмдан 3000 сўмгача ташкил этиб, 50 к.г.даги бир қоп уннинг нархи 135000 сўмдан 140000 сўмгача, ўз ўрнида 400-450 г.р.даги қолипли нон маҳсулотининг 1 донаси 1500 сўмдан 2000 сўмгача;\nИзбоскан туманида маҳаллий уннинг 1 к.г.ми 2900 сўмдан 3000 сўмгача ташкил этиб, 50 к.г.даги бир қоп уннинг нархи 145000 сўмдан 150000 сўмгача, ўз ўрнида 370-405 г.р.ли қолипли нон маҳсулотининг 1 донаси 1750 сўмдан 2000 сўмгача;\nХўжаобод туманида маҳаллий уннинг 1 к.г.ми 2900 сўмдан 3000 сўмгачани ташкил этиб, 50 к.г.даги бир қоп уннинг нархи 145000 сўмни 150000 сўмгача, ўз ўрнида 440-470 г.р.ли қолипли нон маҳсулотининг 1 донаси 1250 сўмдан 1800 сўмгача;\nОлтинкўл туманида маҳаллий уннинг 1 к.г.ми 2800 сўмдан 3000 сўмгача ташкил этиб, 50 к.г.даги бир қоп уннинг нархи 130000 сўмдан 150000 сўмгача, ўз ўрнида 480-490 г.р.ли қолипли нон маҳсулотининг 1 донаси 1600 сўмдан 1750 сўмгача;\nМарҳамат туманида маҳаллий уннинг 1 к.г.ми 2850 сўмдан 2900 сўмгача ташкил этиб, 50 к.г.даги бир қоп уннинг нархи 135000 сўмдан 145000 сўмгача, ўз ўрнида 390-450 г.р.ли қолипли нон маҳсулотининг 1 донаси 1000 сўмдан 17500 сўмгача;\nУлуғнор туманида маҳаллий уннинг 1 к.г.ми 2750 сўмдан 3000 сўмгача ташкил этиб, 50 к.г.даги бир қоп уннинг нархи 135000 сўмдан 145000 сўмгача, ўз ўрнида 500-600 г.р.ли қолипли нон маҳсулотининг 1 донаси 1500 сўмдан 1750 сўмгача;\nШаҳрихон туманида маҳаллий уннинг 1 к.г.ми 2800 сўмдан 3000 сўмгача ташкил этиб, 50 к.г.даги бир қоп уннинг нархи 145000 сўмдан 150000 сўмгача, ўз ўрнида 500-510 г.р.ли қолипли нон маҳсулотининг 1 донаси 1500 сўмдан 1750 сўмгача бўлган нархларда сотилаётганлиги аниқланди.\nМазкур кўрсаткичларга таянган ҳолда бугунги кунда маҳаллий ун ва қолипли нон маҳсулотларининг Андижон вилоятида сотилиш нархларининг ўртача кўрсаткичи, маҳаллий уннинг 1 к.г.ми энг паст нархи 2600 сўмдан энг юқори қиймати 3200 сўмни ташкил этиб, 50 к.г.даги бир қоп уннинг энг паст нархи 130000 сўмдан энг юқори қиймати 160000 сўм, ўз ўрнида 350-600 г.р.ли қолипли нон маҳсулотининг 1 донасининг энг паст нархи 1000 сўмдан энг юқори қиймати 2000 сўм бўлган нархларда сотилаётганлиги ҳолати аниқланди.


Жаҳон 15:03 / 27.02.2020 7101\nТожикистонга Япония, Жанубий Корея, Италия ва Эрондан келаётганларнинг барчаси 27 февралдан бошлаб карантинга жойлаштирилади. РИА Новости хабарига кўра, бу ҳақда мамлакат соғлиқни сақлаш ва аҳолини ижтимоий ҳимоя қилиш вазирининг ўринбосари Мирҳомуддин Камолзода хабар берди.\n«Тожикистонга Япония, Жанубий Корея, Италия ва Эрондан келаётганларнинг барчаси 27 февралдан бошлаб карантинга жойлаштирилади. Ушбу чоралар Тожикистонда коронавирус тарқалишининг олдини олиш учун амалга оширилмоқда. Бунга қадар фақат Хитойдан келган фуқаролар карантиндан ўтказилаётганди», - деди у.\nВазир ўринбосарининг сўзларига кўра, коронавирус ҳолатлари қайд этилган Япония, Жанубий Корея, Италия ва Эрондан келаётганлар икки ҳафта давомида шифокорлар назорати остида бўлишади.\nШунингдек, 25 февраль куни Тожикистон Ўзбекистон ва Афғонистон билан чегарадаги назоратни кучайтирди.\nМирҳомуддин Камолзоданинг хабар беришича, бундан буён Ўзбекистон ва Афғонистондан кириб келганларнинг барчаси (сабаби, кўплаб фуқаролар Жанубий Кореядан Тожикистонга Ўзбекистон орқали келади) аэропорт ҳамда назорат-ўтказиш пунктида санитар назоратдан ўтказилади - уларнинг тана ҳароратини ўлчашади, яшаш манзили бўйича рўйхатга қўйишади.\nТожикистон расмийлари Кобул билан авиақатновларни тўхтатиш масаласини ҳам кўриб чиқаётгани маълум қилинди.\nБундан олдин, Саудия Арабистони зиёратчиларнинг мамлакатга киришини вақтинчалик тақиқлагани хабар қилинганди.


Бош прокуратура ва Адлия вазирлиги мультимедиа...\n20.03.2019 17:16 0 116\nЎзбекистон Миллий телерадиокомпаниясининг тегишли буйруғи билан Ўзбекистон Республикаси Бош прокуратураси ҳузуридаги Ахборот-таҳлил мультимедиа маркази ва Адлия вазирлиги қошидаги Ахборот-таҳлил мультимедиа маркази МТРК таркибига қўшилмоқда. Адлия вазирлиги Жамоатчилик билан алоқалар бўлими мазкур маълумотни тасдиқлади.\nҲар иккала марказ бир муддат олдин Ўзбекистон Миллий телерадиокомпанияси бўйсунувига ўтказилган.\nБош прокуратура ҳузуридаги ахборот-таҳлил мультимедиа маркази ўтган йили январда, Адлия вазирлиги ҳузурида ахборот-таҳлил мультимедиа маркази эса 2019 йилнинг 1 февраль куни расман иш бошлаган эди.\nЖорий йилнинг 20 февраль куни Бош прокуратура матбуот хизмати «Xabar.uz» сўровига кўра, Ахборот-таҳлил мультимедиа маркази ёпилгани ҳақидаги хабарлар асоссиз эканини билдирганди.\nБош прокуратура Адлия вазирлиги ахборот-таҳлил мултимедия маркази


«Bloomberg» колумнисти: «Келажак авлод кўрфазнинг бугунги фаровонлигини ҳеч қачон кўрмайди»\n«Bloomberg» колумнисти: «Келажак авлод кўрфазнинг бугунги...\nЎз вақтида нефть бойликларини «жиловлаб олган» Форс кўрфази монархлари — Саудия Арабистони ва унга қўшни араб мамлакатлари яқин келажакда жиддий молиявий муаммоларга дучор бўлади. «Bloomberg» колумнисти Дэвид Фиклинг ана шундай хулосага келди.\n«Форс кўрфази мамлакатлари ўзларининг беқарор иқтисодиёти аччиқ ҳақиқат билан рўбарў келганида ҳозир нефть бозорларида кечаётган нархлар уруши ўша дамларни фақат яқинлаштиришга хизмат қилганини англаб етишади», — деб ёзади Фиклинг.\nМуаллиф Саудия Арабистони ҳукуматининг молиявий активларини бунга мисол қилиб келтирди: бир томонда Марказий банкнинг олтин-валюта захиралари ва суверен фондларнинг активлари, иккинчи томонда ҳукуматнинг қарзлари. «Улар қисқариб, ялпи миллий маҳсулотнинг атиги 0,1 фоизини ташкил этмоқда, улар 2018 йилгача тўрт йил давомида 50 фоизни ташкил этганди», — таъкидлайди колумнист.\nХалқаро валюта жамғармаси маълумотларига кўра, Фиклинг таъкидлаб ўтган ўша тўрт йил мобайнида Форс кўрфазидаги олтита монархия молиявий активлари биргаликда қарийб ярим триллион долларга қисқариб, жами икки триллион долларни ташкил этган. «Агарда нефтга юқори талаб 2040 йилгача ошмас экан, ХВЖ мутахассисларига кўра, қолган маблағ (яъни икки триллон доллар) 2034 йилда тугайди. Агарда нефтнинг бир баррели учун 20 долларлик нарх сақланиб қолаверса, ўша икки триллон доллар янада тезроқ — 2027 йилдаёқ тугаб битади», — таъкидлайди Фиклинг.\nЯна ХВЖ маълумотларига юзланамиз: агарда нефть нархлари 50-55 долларга кўтарилганида ҳам саудияликларнинг олтин-валюта захиралари 2024 йилда тахминан беш ойлик импорт харажатлари қийматига тенг миқдорга қисқаради. Колумнист айни шу ҳолатни хавотирли демоқда, негаки, орадан атиги бир неча ой ўтиб Саудия Арабистони «ақл бовар қилмас инқироз» ёқасида қолиши мумкин ва бутун бошли бир авлод умри давомида глобал нефть савдосини ушлаб турган долларнинг «қотирилган» курсидан воз кечишга мажбур бўлади.\nБюджетни барқарорлаштириши учун ҳозир Форс кўрфази мамлакатларига нефть нархининг қимматлашиши сув билан ҳаводай зарур. Гарчи ушбу мамлакатлар марказий банклари ва суверен фондлар инқироздан чиқишда кўмаклашувчи маблағларни жамғариб қўйишган бўлсалар-да, нефть нархларининг ўта пасайиши бу пулларнинг қисқа муддатларда тугашига олиб келиши мумкин.\n«Форс кўрфази монархиялари бу ажойиб бойлик тўлқинини жиловлаб, қарийб охирги юз йил давомида уни бошқаришди, аммо ҳар қандай тўлқин охири барибир синади. Бўлғуси авлод кўрфаз мамлакатлари бугун фойдаланаётган фаровонликларни ҳеч қачон кўрмайди», — дейди Фиклинг хулоса қиларкан.\nМаълумот учун: 2020 йилнинг март ойи бошларида коронавирус эпидемияси ҳамда ОПЕК+ битими бекор бўлиши, Саудия Арабистони суткасига нефть қазиб олишни 13 млн. баррелга чиқаришга ваъда бериши оқибатида нефть нархи икки бараварга пасайиб кетди. Ўтган жума кунги фьючерсларда Brent маркали нефтнинг баррели 27-30 доллар атрофида сотилган.\nСаудия Арабистони Нефт Иқтисодиёт инқироз\nХориж 23/05, 14:19\nТанаси бурда-бурда қилинган таниқли журналистнинг ўлими юзасидан муҳим баёнот берилди


Туронбанкнинг замонавий офислари билан ҳам вақтингизни ҳам нақдингизни тежайсиз - «Туронбанк» АТБ\nТуронбанкнинг замонавий офислари билан ҳам вақтингизни ҳам нақдингизни тежайсиз\nЯнгиланган сана: 15 Январ 2020, 09:30\nАйни пайт жамиятимизда рўй бераётган ижобий ўзгаришлар фонида аҳолининг турмиш даражаси бир мунча яхшиланиб, кундалик юмушларини ҳал этиши енгиллашмоқда. Айниқса, банк – молия тизимига жорий этилаётган янгиликлар, қулай, сифатли ва тезкор деган тушунчаларнинг нақадар Ҳаққоний эканлигини исботлаяпти. Хусусан, эркин конвертация, масофавий ва онлайн хизматлар, туну – кун ишловчи банкоматлар ҳамда буларнинг барчасини ўзида жамлаган бўлинмалар сўзимизга исбот бўлиши мумкин.\nУшбу жараёнларда фаол иштирок этаётган Туронбанк Республиканинг барча ҳудудларида замонавий, бир вақтнинг ўзида ўнлаб молиявий амалиётларни бажариш қувватига эга бўлган “Банк хизматлари офис”ларини ташкил этмоқда. Ҳозирга қадар шундай нуқталарнинг 15 таси иш бошлаган бўлса, куни кеча уларнинг сафига яна 4 та қўшилди. Водий ва воҳа аҳли учун Фарғонада “Водил”, Наманганда “Дўстлик”, Қаршида “Насаф” ҳамда Навоийда “Нурафшон” номи остидаги шундай офислар ўз эшикларини Ҳозирга қадар шундай нуқталарнинг 15 таси иш бошлаган бўлса, куни кеча уларнинг сафига яна 4 та қўшилди.очди.\nЭндиликда ушбу аҳоли гавжум ва эҳтиёж юқори бўлган ҳудудларда яшаётган фуқаролар ҳисоб рақам ва пластик карталар очишлари, жисмоний шахсларга кредит олиш учун ариза беришлари, омонатларни расмийлаштиришлари, барча турдаги тўловлар ҳамда халқаро пул ўтказмаларини бажаришлари мумкин.\nШунингдек, 24/7 режимида энг сўнгги русумдаги банкомат ва инфокиосклар уларга хизмат кўрсатади. Аҳамиятли жиҳати, ушбу офисларнинг янги мижозлари учун “Markaz” номли тариф режаси ишлаб чиқилганлигидир. Унга кўра, “дебет” айланмадан ундириладиган хизмат ҳаққи бир йил давомида бепул этиб белгиланади.\nАвтор: кўрсатилмаган / Манба: кўрсатилмаган / Кўришлар: 248


Фаластин хавфсизлик хизмати расмийларига кўра, бугун Ғазо Минтақасида Исролининг пилотсиз ҳарбий самолёти бир автомашинага қарата ракета отган. Воқеа натижасида уч нафар Фаластин жанггариси жароҳатлангани хабар қилинмоқда.\n28 январ 2021, Тошкент вақти: 08:37\nдекабр 09, 2004\nЯраланганларнинг бири Фаластин халқ қаршилик қўмитаси аъзоси бўлган.\nИсроил мазкур воқеани изоҳламади.\nХабар қилинишича, Исроил бир неча ҳафтадан бери биринчи марта фаластин жанггариларига қарши хужум қилган.\nИсроил раҳбарияти 9 январга белгиланган президентлик сайловига таёргарлик даврида, агар Исроилга қарши хужум қилинмаса, Фаластинга қарши ҳарбий операцияларни олиб бормаслигини маълум қилган эди.\nТуркияда қўлга олинган ИД жангарилари орасида тўрт нафари ўзбекистонлик бўлиб чиқди


Қора бозорда доллар нархи 9600 сўмга етди | Qalampir.uz\nЖамият\t18 Август 2019 17:07 11762\nЎзбекистонда қўйди-чиқди, "снос"лар, сиёсий ислоҳотлар бир тараф, долларнинг соат сайин ошиб бориши бир тараф бўлиб турибди. Ўқитувчию шифокор, ошпазу тадбиркорнинг оғзида бир гап: доллар ошиб кетяпти.\nБундан икки кун аввал Марказий банк валюталарнинг сўмга нисбатан янги қийматини белгилаган эди. 16 августдан амал қилаётггн расмий курсга кўра, 1 АҚШ доллари 9061 сўм бўлиб турибди.\nҲафта охирларида долларнинг қора бозордаги курси 9200 бўлган бўлса, бугун, 18 августга келиб 9400 сўмдан ошиб кетди. Мамлакатдаги йирик бозорлар, айниқса, маиший техника, хориждан келтирилган кийим-кечаклар дўконларида маҳсулотлар нархлари долларга чақилиб сотилмоқда.\nQALAMPIR.UZ мухбирининг маълум қилишича, Тошкентдаги Флешка (Малика) маиший техника дўконларида маҳсулотлар доллар қиймати 9400 сўмдан ҳисобланиб сотилмоқда. Абу Сахийдаги дўконларда эса доллар 9500-9600 сўмдан чақилаётганини кўриш мумкин.\n"Ўрикзор" бозори, Абу Сахий оралиғидаги мебель ва гилам дўконларида ҳам шу аҳволни кузатилмоқда. Айрим дўкондорлар савдо қилишни тўхтатган.\nЭслатиб ўтамиз, долларнинг кескин ошиб кетиши билан боғлиқ Ўзбекистондаги каби ҳолат ўтган йилдан буён Туркияда ҳам кузатилиб келинмоқда. Айнан 2018 йилнинг август ойида ушбу мамлакатда доллар кутилмаган даражада кўтарилиб кетган.\nТуркияда лиранинг АҚШ долларига нисбатан қадрсизланиши 2018 йилнинг 13 август куни энг юқори даражани қайд этди. Шу куни 1 АҚШ долларининг қиймати 7,11 турк лираси бўлди. Бу нафақат охирги уч йилликдаги, балки Туркия тарихидаги энг юқори кўрсаткич бўлган. Айни вақтда Туркияда 1 АҚШ долларнинг лирага нисбатан қиймати 5,58 бўлиб турибди.\n16 Февраль 16:50 35133\n17 Февраль 00:17 20899


17.09.2020 – Дарё уз Янгиликлар\n17.09.2020\tЖамият Comments Off on Меҳнат мигрантлари сонини қисқартириш ва келгусида унга барҳам бериш бўйича таклифлар. Учинчи мақола\n2019 йилда Россияга сафар уюштирган Kun.uz мухбирлари фақатгина Россиядаги меҳнат мигрантлари сони 4 миллион кишини ташкил этишини таъкидлашганди. Бу Ўзбекистон меҳнат ресурсларининг қарийб тўртдан бир қисмини ташкил қилади. Маълумотларга кўра, 2019 йилда чет элда юрган меҳнат мигрантлари томонидан Ўзбекистонга расмий каналлар орқали жўнатилган маблағлар миқдори 4,6 миллиард АҚШ долларини ташкил …\n17.09.2020\tЖамият Comments Off on «Ал Ҳилол»га қарши бу сафарги ўйин финалдек бўлади». Машарипов билан суҳбат ёхуд #FootWeek’да томоша қилинг!\nFootWeek лойиҳаси давом этади. Бу дафъа кўрсатув «Пахтакор»нинг Осиё Чемпионлар Лигасидаги ўйинларига тўғри келди. Жалолиддин Машарипов «Ал Ҳилол»га қарши ўйинлар ҳақида Хабарингиз бор, Ўзбекистон чемпиони баҳорда гуруҳнинг 2 ўйинини ўтказган, ҳар иккисида ғалаба қозонган ҳолда гуруҳ пешқадами бўлиб турганди. Қатарда марказлашган тартибда ўта бошлаган ОЧЛ гуруҳ босқичи 3-турида «Пахтакор» турнирнинг …\n17.09.2020\tЖамият Comments Off on Ўзбекистон коронавируснинг иккинчи тўлқинига тайёр – штаб аъзоси\nКоронавирусга қарши курашиш штаби аъзоси Барно Абдусаматованинг маълум қилишича, Ўзбекистон куз фаслида рўй бериши мумкин бўлган коронавируснинг иккинчи тўлқинига тайёр. Унинг таъкидлашича, ўтган давр мобайнида вазият ҳар томонлама ўрганиб чиқилган. Шу даврга қадар эришилган ютуқ ва камчиликлар кўриб чиқилиб, таҳлил қилинган. «Ҳозирда шифохоналар салоҳиятли кадрлар ва зарур моддий техника база …


17:42 / 14.05.2017\nЕвроосиё бўйлаб имтиёзли шартларда тўғридан-тўғри юк ташиш учун савдо йўлаклари яратишни назарда тутадиган ушбу лойиҳанинг асосий инвестори ва бош ташаббускори Хитой ҳисобланади. Якшанба куни бўлиб ўтган форумда ХХР раиси Си Цзинпинг «Бир макон, бир йўл» лойиҳасига Хитой инвестициялари ҳажмини янада ошириш ниятини ошкор этди.\n«Бир муддат умумбашарий иқтисодиёт Хитойнинг иқтисодий ўсишидан катта фойда олган эди, фикримча, ҳозирги тартиб ҳам Хитой барқарор ўсиш даражасини сақлаб қолишига бўлган ишончга асосланган. Ўшанда жаҳон иқтисодиёти Хитой билан биргаликда биз айни дамда яна дучор бўлган мана шундай турғун вазиятдан чиқиб кета олган эди. Энди эса биз умид қилишимиз мумкин бўлган энг яхши ҳолат — яқин келажакда Хитойда янада тезроқ ўсиш рўй беришидир», — деган Азеведо CGTN телеканалига берган интервьюсида, Си Цзинпиннинг сўзларини изоҳлар экан.\nУ, шунингдек, Хитой ҳукуматининг паст турмуш даражаси билан боғлиқ муаммоларни ечишдаги муваффақиятини ҳам алоҳида қайд этиб ўтди: «Биз сўнгги 40 йил ичида Хитой 800 миллион кишини қашшоқлик чангалидан қандай қутқариб чиқарганига гувоҳ бўлдик ва ўйланманки, буларнинг барчаси савдо салоҳияти туфайли юз берди, бу ерда жуда кўп нарса савдо ва ўзаро алоқаларга асосланган». БСТ бош директори бошқа давлатлар ҳам бу муаммони ҳал қилишда Хитой моделидан фойдаланиши кераклигини қўшимча қилди.\nАзеведо шунингдек, ташкилот Хитой ҳукумати билан битим имзолагани ва унга кўра, Пекин БСТ билан ҳамкорликда нафақат корхоналарга, балки савдо инфратузилмаси яратилишига муҳтож бўлган Ипак йўли давлатлари ҳукуматларига ҳам техник кўмак бериб боришини таъкидлаб ўтди. «Биз уларга кичик ва ўрта корхоналар бизнеси учун қулай шароитлар яратишда ёрдам қўлини чўзмоқчимиз», — дея ўз фикрини якунлади Азеведо.


Тошкент шаҳар ҳокимияти мулозимларидан бири Озодлик билан суҳбатда¸ Ортиқхўжаевнинг Тошкентнинг янги ҳокими этиб тайинланганини Халқ депутатлари Тошкент шаҳар Кенгашининг навбатдан ташқари сессиясида Бош вазир Абдулла Арипов эълон қилганини билдирди.\nОзодлик гаплашган яна бир Тошкент мулозими¸ масаланинг Туркманистон президенти Тошкентга келган куни ҳал бўлганини билдирди.\n“Президентнинг ëнида Ашхобод боғининг очилишида Усмонов эмас¸ Ортиқхўжаев юрди. Ўшандаëқ янги ҳоким кимлиги аниқ бўлган эди”¸ деди ҳукуматга яқин бу мулозим.\n58 яшар Раҳмонбек Усмонов марҳум президент Ислом Каримов томонидан 2012 йили Ўзбекистон пойтахтига ҳоким этиб тайинланган эди.\nТошкент шаҳар ҳокими Раҳмонбек Усмонов ўз лавозимидан озод этилгани ҳақида биринчи бўлиб хабар тарқатган Кун.уз сайти Усмоновнинг Ўзбекистон автомобиль транспорти агентлиги бошлиғининг 1-ўринбосари лавозимига тайинланганини билдирди.\nПрезидент янги тайинловга изоҳ берди\n26 апрель куни президент Шавкат Мирзиëев "Обод қишлоқ" лойиҳаси ижросига оид видеоселектор йиғилиши ўтказди ва Кун.уз нашри келтирилган иқтибосга кўра¸ Тошкент шаҳрига янги ҳоким тайинланганига изоҳ берди.\nБу изоҳдан президентнинг Раҳмонбек Усмонов фаолиятидан қониқмагани¸ Жаҳонгир Ортиқхўжаевни эса¸ ташаббус ва изланишдан қўрқмаган¸ шаҳарга инвестиция олиб келган бошқарувчи сифатида ҳокимликка тайинлаганини тушуниш мумкин.\n26 апрель куни Озодлик Тошкент шаҳар янги ҳокимини бевосита таниган айрим тадбиркор ва мулозимлар билан гаплашди.\nУларнинг айтишича¸ пойтахт янги ҳокими ҳозирга қадар давлат ҳокимияти тизимларида умуман ишламаган ишбилармон шахсдир.\n“Бизнесдан чиққан ¸ организаторлик таланти кучли¸ меҳнаткаш йигит. Жаҳонгир ўн йилдан кўпроқ вақтдан бери Тошкентда танилган олигархлардан бири. Пластик олиб келиб¸ эшик-дераза ромларини ясаб¸ бойиб кетди. Акфачи бой¸ дейишади. Tashkent City билан президент назарига тушди. Ўтган ҳафта Ашхобод боғида президент Раҳмонбек Усмоновдан сўраган саволига тузук-қуруқ жавоб ололмади¸ Ортиқхўжаев дадил-дадил гапирди. Шунда президент қарорини берди”¸ деди Озодлик билан суҳбатда Ўзбекистон ҳукумат тизимларига яқин тошкентлик тадбиркор.\nБу суҳбатдошга кўра¸ Жаҳонгир Ортиқхўжаевга қарашли "Акфа" ва "Артел" ширкатлари Каримов даврида аввалига гуллаб¸ сўнгра жиддий босимларга учраган¸ унинг ўзи¸ отаси ва ака-укаларига тазйиқлар бўлган.\n“Шунга қарамай¸ Жаҳонгир Баҳо шакарга ўхшаб¸ қочиб кетмади. Ҳаммасидан тирик чиқди”¸- деб қўшимча қилди тошкентлик тадбиркор.\nОзодлик суҳбатлашган тошкентлик бошқа тадбиркор¸ Жаҳонгир Ортиқхўжаев бизнесига узоқ йиллар марҳум президентнинг тўнғич қизи Гулнора Каримова ҳомийлик қилиб келганини иддао қилди.\nОртиқхўжаевлар бизнесига ҳужумларнинг айнан Гулнора Каримовага нисбатан муносабатнинг ўзгара бошлагани билан бир пайтга тўғри келгани кузатилади.\nХусусан¸ 2013 йил март ойида Озодлик Ортиқхўжаевларга қарашли Artel ширкатининг Тошкентдаги дўконлари ва унга қарашли INDIGO ELECTRONICS текширув боис ёпилгани ҳақида хабар берган эди.\n2013 йил 15 март куни эълон қилинган блогида Гулнора Каримова¸ бу ширкатга қарши бошланган кампанияларни ўз отасининг ички ишлаб чиқаришни қўллаб-қувватлаш сиëсатига қарши ҳаракат сифатида баҳолаган эди.\n"Бироз муқаддам... маҳсулотларини узоқ йиллардан бери билишадиган ва фойдаланишадиган, уй-рўзғор буюмларини Artel, Samsung бренди остида яхши билишадиган Акфа компаниясидан хат келди. Хатда ёзилишича, кенг кўламли босим ва аслида ишлаб чиқаришнинг йўқ бўлишига, гўёки "электр энергиясини нотўғри ҳисоб-китоб қилиш" баҳонасида бошланган текширув сабаб бўлган. Гарчи "қайта ҳисобдан чиққан сумма корхона томонидан тўланган бўлсада, текширув 2013 йилнинг апрелига қадар бир неча бор узайтирилган", дея Akfa ширкати хатидан иқтибос келтирган эди Гулнора Каримова.\nГулнора Каримова 2012 йил ëзида Швейцария прокуратураси пул ювиш ва катта миқдордаги коррупция шубҳаси билан очган жиноий ишнинг бош фигурантига айланганидан сўнг¸ унинг Ўзбекистондаги фаолияти устидан ҳам текширувлар бошланган эди.\nЎзбекистон Бош прокуратураси 2017 йил 28 июлда ўз расмий сайтида Гулнора Каримовага¸ Жиноят ишлари бўйича Тошкент вилоят судининг 2015 йил 21 августдаги ҳукми билан 5 йил муддатга озодликни чеклаш жазоси тайинланганини ва унинг устидан қўшимча айбловлар бўйича тергов жараëни давом этаëтганини билдирган эди.\nЯнги тайинловда манфаатлар тўқнашуви йўқми?\nТошкентда олигарх сифатида танилган йирик тадбиркорнинг Ўзбекистон пойтахтига ҳоким этиб тайинланиши¸ айрим кузатувчиларда бу тайинловнинг ҳуқуқий жиҳатдан қанчалик тўғри эканига оид саволлар уйғотди.\n“Ортиқхўжаев Ўзбекистоннинг энг катта лойиҳаси – бир неча миллиард долларлик Tashkent Cityни қураëтган одам эди. Унинг "Артел" ва "Акфа" ширкатлари Ўзбекистондаги электроника ва эшик-дераза бозоридаги қарийб монополист. Энди бу ширкатлар эгаси Тошкент ҳокими сифатида шаҳар билан боғлиқ ҳар қандай контрактнинг кимга берилишини ҳал қилади. Бу тендерларда энди унинг ширкатларига очиқ бўлмаса ҳам¸ яширинча имтиëз берилмаслигига¸ мўмай контрактларни оиласига қарашли ширкатлар олмаслигига ким кафолат беради?” - дейди Озодлик гаплашган ўзбекистонлик иқтисодчилардан бири.\nБу саволларга Ортиқхўжаевни ҳокимликка тайинлаган раҳбарлардан изоҳ олишнинг имкони йўқ.\nАйни пайтда¸ Ортиқхўжаевлар бизнесига яқин тадбиркорлардан бири¸ бу оила манфаатларига Тошкентда махсус имтиëзлар берилмаслиги¸ Тошкентдаги ҳар қандай тендернинг шаффоф бўлишини кафолатлаш давлат тизимларига қолганини таъкидлади.\n“Прокуратурада бутун бошли департамент шу нарсани кузатиш билан шуғулланади. Қарасин¸ кузатсин энди шулар. Тендерлар очиқ ва шаффоф бўлсин¸ ютган компанияларнинг асл эгалари очиқлансин. Ҳозир кўпчилиги оффшордаги хорижликлар номига очилган ширкатларни инвестор қилиб кўрсатиб¸ солиқ ва бож имтиëзларини олиб юрибди. Шуларни текширсин¸ очсин. Каримоваларникига ўхшаган сояки бизнес империялар яна туғилмаслигига бошқа кафолат йўқ”¸ - деди Ўзбекистон ҳокимиятига яқин йирик тадбиркорлардан бири.\nЎзбекистон ҳокимият тизимларида бораëтган кадр ўзгаришлари¸ кимларнинг нега келаëтганию¸ кимларнинг нима сабабдан кетаëтганига оид тафсилотлар¸ ҳужжатли маълумотлар бўлса¸ уларни Озодликка йўллашингиз ва жамоатчилик билан баҳам кўришингиз мумкин.


Тошкентда Ўзбекистон маданий меросига бағишланган халқаро конгресс бўлиб ўтмоқда - Маданият - PressNews.uz\nБош Саҳифа / Маданият / Тошкентда Ўзбекистон маданий меросига бағишланган халқаро конгресс бўлиб ўтмоқда\nТошкентда Ўзбекистон маданий меросига бағишланган халқаро конгресс бўлиб ўтмоқда\nҚўшилди: 16 май 2017 09:00\n15 май куни Ўзбекистон электрон оммавий ахборот воситалари миллий ассоциациясининг «Медиа-холл» мажмуасида «Ўзбекистон маданий мероси — халқлар ва давлатлар ўртасидаги мулоқотга йўл» мавзусида халқаро илмий-маданий конгресс бошланди. Бу ҳақда ЎзА хабар берди.\nЎзЭОАВМА томонидан «Тараққиёт стратегияси» маркази, Фанлар академияси, Бадиий академия, ЮНЕСКО ҳамда Германиянинг Конрад Аденауэр номидаги жамғармасининг мамлакатдаги ваколатхоналари ҳамкорлигида ташкил этилган халқаро анжуманда АҚШ, Буюк Британия, Хитой, Германия, Нидерландия, Япония, Ҳиндистон, Туркия, Польша, Франция, Россия, Озарбайжон, Қозоғистон, Қирғизистон каби мамлакатлардан олимлар, халқаро ташкилотлар раҳбарлари, мамлакатда аккредитациядан ўтган дипломатик корпус вакиллари, соҳа мутахассислари ва экспертлар иштирок этмоқда.\nОлий Мажлис ҳузуридаги ННТни ва фуқаролик жамиятининг бошқа институтларини қўллаб-қувватлаш жамоат фонди маблағларини бошқариш бўйича Парламент комиссияси раиси А. Саидов, маданият вазири М. Муродов, Фанлар академияси вице-президенти Б. Абдуҳалимов, ЎзЭОАВМА бошқаруви раиси Ф. Абдухолиқов, ЮНЕСКОнинг Ўзбекистондаги ваколатхонаси раҳбари вазифасини бажарувчи К. Пиккат, Конрад Аденауэр номидаги жамғарманинг Марказий Осиё бўйича минтақавий вакили Томас Кунсе ва бошқалар тадбирда сўзга чиқди.\n«Буюк ипак йўли марказида жойлашган Ўзбекистон бой маданий меросга эга мамлакат, — деди Криста Пиккат. — Самарқанд, Бухоро, Хива ва Шаҳрисабзнинг тарихий-маданий объектлари ЮНЕСКОнинг Бутунжаҳон маданий мероси рўйхатига киритилган. Ўзбекистон номоддий мероси билан ҳам фахрланса арзийди. Аждодлардан авлодларга ўтиб келаётган барҳаёт анъаналар — Шашмақом, Катта ашула, Наврўз, Аския ва Бойсун маданий мероси ЮНЕСКОнинг Репрезентатив рўйхатидан жой олган. Ташкилотимизнинг Ўзбекистондаги ваколатхонаси ҳамкорликда ўз ваколати доирасига кирадиган соҳаларда кўплаб лойиҳаларни амалга оширмоқда. Йўлга қўйилган ишончли муносабатлар ўзаро ҳамкорликни янада ривожлантиришга хизмат қилмоқда».\nАнжуман доирасида нашр этишга тайёрланаётган «Ўзбекистон мусиқий мероси», «Давлат Эрмитажи тўплами», «Давлат тарих музейи тўплами», «Шарқ қўлёзмалари институти тўплами», «Ўзбекистон гиламдўзлиги: асрлар оша сақланган анъаналар» китоб-альбомларнинг лойиҳаси тақдимоти ҳам бўлди. Уларни тайёрлашда таниқли олимлар, санъатшунослар, мусиқашунос ва шарқшунослар иштирок этмоқда.\nХалқаро экспертларнинг фикрича, «Ўзбекистон маданий мероси дунё тўпламларида» лойиҳаси қамрови бўйича дунёда ўхшаши йўқ лойиҳа ҳисобланади. Китоб-альбомларни нашрга тайёрлаш жараёнида Ўзбекистондан олиб чиқиб кетилган энг яхши артефактларни тўплаш ва умумлаштириш бўйича тадқиқот ишлари олиб борилган. Улар орасида археология, кулолчилик, металл буюмлар, нумизматика, тўқимачилик, заргарлик санъати ва тасвирий санъат буюмлари бор.\nШу куни Ўзбекистон маданияти ва санъатини кенг ёритишга ихтисослашган «Караван ТВ» телеканали тақдимоти бўлиб ўтди. «Журналистлар баҳори» анъанавий медиа-фестивали, турли ҳудудларнинг ўзига хос миллий таомлари намойиши ва палов танлови ўтказилди.


Ўзбекистон Қаҳрамони Лола Муротова: фидойи аёллар кўпаяверсин - IARC UZ\n01 сен 2019 08:00 77\nДавлатимиз раҳбарининг Фармонига мувофиқ, Фарғона вилояти Олтиариқ туманидаги “Нурли обод” фермер хўжалиги бошлиғи Лола Муротованинг «Ўзбекистон Қаҳрамони» унвони билан тақдирлангани қишлоқ хўжалиги соҳасида меҳнат қилаётган заҳматкаш инсонлар, умуман барча аёллар учун муҳим воқеа бўлди. Шу муносабат билан қаҳрамон опани дала шийпонига Фарғона вилояти ҳокими Ш. Ғаниев ва ҳудуддаги кенг жамоатчилик вакиллари иштирокида давлатимизнинг юксак унвони билан табриклади.\nЛола Муротова бутун умри давомида мамлакатимиз деҳқончилик ривожига самарали ҳисса қўшиб, фермерликда ҳавас қилса арзийдиган натижаларга эришди. Опа кўп йиллар давомида тракторчи, оддий ишчи, механик, табелчи, бригадир, бўлим бошлиғи, хўжалик раиси сифатида меҳнат қилди. Хусусан, Марказий Фарғонанинг чўл-дашт ерларида пахта, бошоқли дон етиштириб, фермерликда ўзига хос тажриба ва маҳорат мактабини яратди. Шу саъй-ҳаракатлари туфайли давлатимизнинг кўплаб мукофотларига сазовор бўлди.\nЛолахон Муротова қишлоқ хўжалигида, хусусан, боғдорчилик ва деҳқончиликда ёшлар ўрнак оладиган, тажрибаларини оммалаштиришга арзийдиган илғор соҳа мутахассисидир.\n– Кўп йиллик меҳнатим самарасини секин-аста кўраяпман, – дейди Ўзбекистон Қаҳрамони Л.Муротова. – Мен аслида фарзандларим, набираларимга ўрнак бўлиб, Ватанимизга хизмат қилаётганимдан хурсандман. Президентимиз кўрсатган юксак эътибор менга катта масъулият юклайди. Бугун яқинларим, дўстларим, ҳамкасбларим шундай қувончли кунимда ёнимда эканидан бахтиёрман. Рости жуда ҳам ҳаяжонландим. Бу каби эътибор ва хурмат учун давлатимиз раҳбаридан миннатдорман. Бу мукофот замирида оддий қишлоқ аёлининг халқимизга нафи тегадиган ишларни кўриш мумкин. Тилагим мен каби фидоий аёллар кўпаяверсин.\nТантанали тадбир тумандаги “Тинчлик” маҳалла фуқаролар йиғинидаги маданият уйида давом этди. Қаҳрамон опани табриклаш маросими катта шодиёнага айланиб кетди.


Токио-2020: Ўзбекистон Паралимпия ўйинларини 16-ўринда якунлади - Халқ сўзи\n17:41 05 Сентябр 2021 Спорт\nБир неча кун диққатимиз марказида бўлган Токио-2020 Паралимпия ўйинлари ҳам ўз якунига етди. Унда Ўзбекистон жамоаси медаллар жамланмаси бўйича умумжамоа жадвалида Риодаги ўрнини сақлаб қолди. Бу ҳақда МОҚ хабар берди.\nДелегациямиз ушбу Паралимпия ўйинларига 48 спортчи билан 55 та йўлланма қўлга киритган эди. Якунда эса жамоамиз 8 та олтин, 5 та кумуш ва 6 та бронза, жами 19 та медалга сазовор бўлди. Бу эса умумжамоа ҳисобида 162 делегация орасида мусобақани 16-ўринда якунлашимизни таъминлади. Бу кўрсаткич Осиё жамоалари (Хитой, Япония ва Эрондан сўнг) ва МДҲ (Россия, Украина ва Озарбайжондан кейин) мамлакатлари орасида тўртинчи, Марказий Осиё ва Туркий халқлар орасида биринчи бўлди. Қайд этиш жоиз, Рио-2016 Паралимпия ўйинларида ҳам 8 та олтин медаль билан 16-ўринни банд этган эдик.\nҲозир Токио шаҳридаги Олимпия стадионида мусобақанинг тантанали ёпилиш маросими бўлиб ўтмоқда. Делегациямиз Тошкентга эртага қайтиб келади.


Самарқанд вилояти Матбуот марказида Мажбурий ижро бюроси Самарқанд вилояти бошқармаси ходимлари иштирокида матбуот анжумани бўлиб ўтди. Унда МИБ вилоят бошқармаси бошлиғи Алишер Зокиров бошқарма фаолияти ҳақида ўзининг қисқача маълумоти билан ўртоқлашди.\nБюронинг вилоят бошқармаси тизимида бугунги кунда 1145 нафар ходим, шу жумладан, 612 нафар инспектор ва 185 нафар ижрочи фаолият кўрсатиб келмоқда.\nМИБ ташкил этилганидан буён ҳозирга қадар биргина Самарқанд вилоят бошқармаси томонидан энергия ресурслари, сув истеъмоли ва қаттиқ маиший чиқиндилар соҳасида 2,9 трлн. сўм ундирилди. Шундан табиий газ учун — 1,3 трлн. сўм, электр энергияси учун — 1,7 трлн. сўм, сув таъминоти учун — 103,7 млрд. сўм ва маиший чиқиндилардан тозалаш хизматлари учун — 14,7 млрд.сўм. Бу кўрсаткич, МИБ ташкил этилмасдан аввалги кўрсаткичга нисбатан 250 фоизга кўп.\n2018 йилнинг 9 ойида энергия ресурслари ва ичимлик суви таъминоти ҳамда маиший чиқиндилардан тозалаш хизматлари учун умумий ундирилган маблағлар миқдори 820,8 млрд. сўмни ташкил қилган бўлса, жорий йилнинг шу даврида бу кўрсаткич 43,4 фоизга ошган ва қарийб 1,2 трлн. сўмни ташкил этган.\n«Бир нафар МИБ инспектори аввалги тизимдаги 5-6 нафар назоратчининг ишини бажармоқда. МИБ ташкил этилганидан буён ўтган 2,5 йилда Самарқанд вилояти бошқармаси тизимида иш ҳажмининг кўплиги ва оғир шароитда ишлашни ҳоҳламаган 633 нафар ходим ўз хоҳиши билан ишдан бўшатилган», — деди А.Зокиров.\nШу йилнинг ўзида бюро ходимларига қаршилик кўрсатиш, яъни уларга жароҳат етказиш билан боғлиқ 7та ҳолат қайд қилиниб, айбдорларга қонуний чора кўрилди.\nЎтган 9 ойда ходимларнинг номуносиб хатти-ҳаракатлари юзасидан 231 нафар ходимга нисбатан жами 102та хизмат текшируви ўтказилган.\nБошқарма бошлиғи А.Зокиров МИБнинг Пайариқ туман бўлими бошлиғи З.Қосимов билан боғлиқ вазият юзасидан саволларга жавоб берар экан, раҳбарнинг бундай хатти-ҳаракатларини мутлақо оқламаслигини таъкидлаб, ҳолат бўйича хизмат текшируви олиб борилаётгани ва унинг якунлари ОАВга алоҳида маълум қилинишини билдириб ўтди.\nМатбуот анжуманида аҳолининг нореал қарздорликлари масаласида ҳам савол тушди. Бошқарма бошлиғи ўринбосари Баҳодир Юсупов бу борада ўтказилаётган хатлов масалалари бўйича тушунча берди. Энергия сотувчи корхоналар томонидан хато ҳисоб-китоблар натижасида пайдо бўлган нореал қарздорликларга Бюро ходимлари томонидан аниқлик киритилиши айтиб ўтилди. Тушунтирилишича, шундай қарздорликларга эга аҳоли вакиллари томонидан зарур ҳужжатлар тақдим этилган ҳолда ушбу қарздорликлар умумий базадан ўчириб юборилади ва унинг яна пайдо бўлишининг олди олинади.\nБ.Юсупов жорий йилда 176 миллиард сўмга тенг нореал қарздорликлар бекор қилинганини айтиб ўтди.\nА.Зокировнинг қўшимча қилишича, кейинги йилларда ижро интизомининг намунали йўлга қўйилиши муносабати билан жорий ойларда сотилаётган энергия ресурслари учун тўловлар ўз вақтида йиғиб олинмоқда. Масалан, Самарқанд вилоятида бир ойда ўртача 47 миллиард сўмлик энергия ресурслари сотилса, сентябрь ойи режаси вилоятда 107 фоизга уддаланган. Бунда эски қарздорликларни ҳам ундириш ҳисобига бу кўрсаткичга эришилгани қайд этилди.\nШунингдек, А.Зокиров МИБ томонидан ижрочиларга ҳеч қандай кунлик йиғим режаси қўйилмаслиги, бироқ ҳудуддаги бир ойлик истеъмол прогнозидан келиб чиқиб, давлат инспекторлари ўзларига бириктирилган ҳудудда йиғим схемасини мустақил равишда ҳал қилишларини айтиб ўтди.\nБошқарма бошлиғи ўринбосари Учқун Бутунов суд ижро ҳужжатлари бўйича олиб борилаётган ишлар бўйича маълумот берди. Чунончи, энг йирик алимент Булунғур туманида ундирилгани ва унинг миқдори 156 миллион сўм бўлгани таъкидлаб ўтилди. Алиментларни ундириш борасида қилинаётган ишлар, чунончи МИБ ажрашган оилаларнинг ярашувида ҳам муҳим рол ўйнаётгани қайд этилди.


АҚШнинг янги президенти Дональд Трамп 20 январда Оқ уйга етиб келди. Унинг бу ерда Барак Обама билан норасмий учрашуви бўлиб ўтади.\nУчрашув Оқ уйнинг Мовий хонасида уларнинг рафиқалари Мишель ва Мелания иштирокидаги чой ичиш шаклида ўтади. Бу маросим амалдаги президентдан сайланган президентга ҳокимиятнинг топширилиши вақтидаги анъана ҳисобланади.\nШундан кейин Обама ва Трамп инаугурация маросимига йўл оладилар. Инаугурация Капитолий тепалигидаги АҚШ конгресси биносида бўлиб ўтади.\nТрамп сайловдаги ғалабасидан кейин Оқ уйда фақат бир марта бўлган: уни 10 ноябрда сайланган президент сифатида Обама қабул қилган, бу ҳам АҚШ сиёсий анъаналаридан ҳисобланади.\nОбама меҳмонларни "Салом! Яхшимисизлар! Сизни кўришдан хурсандмиз", дея қаршилаган. Трамп ва Обама қўл бериб сўрашишган. Сиёсатчиларнинг рафиқалари ҳам қучоқлашиб сўрашиб, Трамп рафиқаси Обама рафиқасига қутичада совға берган.\nСўнгра жуфтликлар суратга тушиб, бино ичига йўл олишган.\nДональд Трамп Барак Обама Оқ уй


АҚШ янги маъмуриятидаги миллионер ва миллиардерлар\n14:03 / 17.12.2016 22397\nАҚШнинг сайланган президенти Дональд Трамп мамлакат тарихидаги энг бадавлат маъмуриятни шакллантирди. Унга бир неча миллиардерлар ҳам кирган.\n"Анадолу" агентлигининг аниқлашича, президент жамоасининг умумий бойлиги деярли 20 миллиард долларга тенг. Трампнинг шахсан ўзи эса 4,5 миллиард долларга эгалик қилади.\nForbes маълумотларига кўра, АҚШ янги маъмуриятидаги энг бадавлат инсон деб – савдо вазирининг бўлажак ўринбосари Тодд Рикеттс ҳисобланади. Chicago Cubs бейсбол клубига эгалик қилувчи бу шахснинг оиласи 5,3 миллиард долларга эга.\nУндан сўнг оиласи 5,1 миллиард долларга эга бўлган Бетси Девос бормоқда. У таълим вазири этиб тайинланиши мумкин.\nТрамп томонидан савдо вазири лавозимига номзоди кўрсатилган Уилбур Росс эса 2,9 миллиард долларга эга.\nАҚШ бўлажак маъмуриятидаги миллиардерлар рўйхатининг энг охирида Линда МакМэхон қайд этилди. У 1,16 миллиард долларга эгалик қилади.\nТрамп томонидан ташқи сиёсатга жавобгар шахс сифатида таништирилган Exxon Mobile ижрочи директори Рекс Тиллерсон 300 миллион долларга эга бўлса, Миллий иқтисодий кенгаш раҳбари лавозимига номзоди кўрсатилган Goldman Sachs президенти ва бошқарувчи директори Гари Конда 266 миллион доллар бор.\nШунингдек, рўйхатдан Стивен Мнучин (бўлажак молия вазири – 46 млн доллар), Эндрю Паздер (меҳнат вазири – 43 млн), Бен Карсон (уй-жой қурилиши ва шаҳар ривожланиши вазири – 26 млн), Элейн Чао (транспорт вазири - 22,8 млн), Том Прайс (соғлиқни сақлаш вазири - 13,6 млн), Стивен Бэннон (стратегик масалалар бўйича бош маслаҳатчи – 10 млн), Жефф Сэшнс (адлия вазири – 7,5 млн) ва Рик Перри (бўлажак энергетика вазири – уч миллион доллар) ҳам жой олди.\nЖазоирда 5 нафар миллиардер ҳибсга олинди


#UzbUSA2018: Шавкат Мирзиёевнинг АҚШга ташрифи тафсилотлари / Ўзбекистон янгиликлари, энг сўнгги хабарлар\nСИЁСАТ 0 Шархлар 2344 кўрилди\n17 май куни Ўзбекистон Президенти Шавкат Мирзиёев Америка Қўшма Штатлари Давлат департаментига ташриф буюрди. АҚШ Давлат котиби Майкл Помпео билан учрашувда мамлакатларимиз ўртасидаги муносабатларни янада мустаҳкамлаш, ташқи сиёсат маҳкамалари алоқаларини фаоллаштириш масалалари муҳокама қилинди.\nШу куни Вашингтон шаҳридаги Жаҳон банки штап-квартирасида ҳам бўлди. Давлатимиз раҳбарини Жаҳон банки президенти Жим Ёнг Ким кутиб олди.\nШунинг билан Шавкат Мирзиёевнинг Америка Қўшма Штатларига расмий ташрифи якунига етди.


Фонд биржаси қандай фаолият юритади? - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nФонд биржаси қандай фаолият юритади?\nОхирги янгиланиш: 06.Янв.2022 6:37 PM\nКомпанияларнинг акциялари олди-сотдиси орқали бойиб кетган одамлар ҳақида кўп эшитганмиз. Даромадларни тўғри инвестициялаш ҳамда фирибгарлар қурбонига айланмаслик учун қимматли қоғозлар бозори механизмларини билиш керак бўлади.\nФонд биржаси нима?\nФонд биржаси – қимматли қоғозлар савдосига мўлжалланган уюшган бозор. Бу қимматли қоғозлар харидори ҳамда сотувчиси учрашадиган жой.\nМисол учун: дунёдаги етакчи фонд биржаларига NYSE, NASDAQ, LSE ва бошқалар киради.\nМуҳим фактлар: Амстердам фонд биржаси дунёдаги энг кўҳна биржа саналади. Биржа 1602 йилда ташкил топган бўлиб, шу йили тарихдаги илк акциядорлик компанияси – Голландиянинг Ост-Инд компанияси ташкил этилган.\n«Тошкент» Республика фонд биржаси - Ўзбекистон Республикаси ҳудудидаги ягона фонд биржа. У 1994 йил 8 апрелда ташкил этилган. Ҳозирда у ерда 99 та компания ўз акциялари ва 4 та эмитент (акция чиқарадиган компания) ўз облигациялари билан савдо қилади.\nРўйхатга олинган қимматли қоғозлар биржаларга жойлаштирилади, у ердан уларни жисмоний ва юридик шахслар – инвесторлар харид қилиши мумкин.\nҚимматли қоғозлар марказий депозитарийси – қимматли қоғозларни сақлаш, юритиш, ҳаракатини ҳисобга олиш ягона тизимини таъминлайдиган ҳамда бошқа турдош хизматларни кўрсатадиган ташкилот. (Марказий депозитарий ўз фаолиятини Вазирлар Маҳкамасининг 1999 йи 21 майдаги 263-сонли «Қимматли қоғозларнинг марказий депозитарийсини ташкил этиш ва уинг фаолияти масалалари тўғрисида»ги қарорига мувофиқ, мажбурий лицензиялашсиз амалга оширади).\nФонд биржаси фаолиятини ким тартибга солади?\nТартибга солувчи – мустақил ташкилот бўлиб, у бозорда, яъни фонд биржасида ҳаммаси қонуний асосда амалга ошишини назорат қилади. Ўзбекистонда ушбу вазифаларни Капитал бозорини ривожлантириш агентлиги бажаради, у, шунингдек, қимматли қоғозлар бозори иштирокчилари (инвестиция маслаҳатчилари, брокерлар, дилерлар, инвестиция активларини ишончли бошқарувчи) фаолиятини лицензиялаш билан шуғулланади.\nАкциялар котировкаси нима?\nАкциялар котировкаси – бу акцияларнинг фонд биржасидаги баҳоси бўлиб, талаб ва таклифга кўра белгиланади ҳамда компаниянинг соф даромади, аввал тўланган дивидендлар ҳажми, фирманинг обрўси ва қимматли қоғозлар бозоридаги ўрни каби кўплаб омилларга боғлиқ бўлади.\nБу муҳим! Компания акцияларининг котировкаси доимо ўзгариб туради ва «Тошкент» РФБ сайтида «Биржа котировка варағи» номли махсус жадвалда доимий акс этади.\nҲар бир акция бир вақтнинг ўзида бир нечта нархга эга:\nБиринчидан, бу чиқариш пайтида акцияга белгиланган номинал нарх. Уни номинал қиймат ҳам дейишади. Акциянинг номинал қиймати эгаси ушбу акция бўйича оладиган даромад ёки дивидендга нисбатан аҳамиятли.\nАкцияларнинг бозор нархи ушбу қимматли қоғозлар олди-сотдиси давридаги талаб ва таклифга кўра белгиланади. Одатда у амалга ошган битимларнинг ўртача қиймати сифатида ёки савдо кунининг (савдо ҳафтаси) якуний нархига кўра белгиланади.\nКотировка нархлари – маълум вақт оралиғида қимматли қоғозлар олди-сотдиси бўйича операциялар бажарилган, биржадаги турли сотувчи ва харидорлар томонидан таклиф этилган нархлар.\nФонд биржасида листинг (биржа котировка варағи) – бу компаниянинг биржа талабларига жавоб беришини текширишдан иборат махсус биржа тадбири. Биржа қимматли қоғозлар эмиссияси (чиқарилиши) рўйхатдан ўтганлигини, унинг натижалари ҳақидаги ҳисобот, Ўзбекистон Республикаси қонунчилигига риоя қилинишини, ўз фаолияти тўғрисидаги ахборотни ошкор қилиниши ва бир қатор бошқа талабларга риоя қилнишини текширади.


“Қизиқарли математика” тадбири ҳақиқатдан ҳам қизиқарли ўтди - AmuNews.uz - энг сўнгги янгиликлар\n“Қизиқарли математика” тадбири ҳақиқатдан ҳам қизиқарли ўтди\nМатематика – барча фанларнинг калитидир. Мўжизакор бу фан кириб бормаган биронта ҳам соҳа йўқ. Туманимиздаги 16-сонли ихтисослаштирилган давлат умумтаълим мактабининг математика фанига ихтисослаштирилган 2-“в” синфида бўлиб ўтган “Қизиқарли математика” деб номланган тадбирда ўқувчилар математик амаллар, рақамлар, тенгламаларнинг ҳам насрий, ҳам шеърий ифодаларини айтиб беришиб, буни амалда кўрсата олдилар.\nТадбирда болалар бир-бирларига математик саволлар беришди, саволларга жавобларни шеърий ифода этишди. Шунингдек, математика фанининг ҳаётдаги ўрни ҳақида мисоллар келтиришиб, ўз ҳаракатлари билан ифодалаб беришди.\n“Қизиқарли математика ” тадбири ҳақиқатдан ҳам жуда қизиқарли ўтди, – дейди 2-“в” синф раҳбари Шаҳноза Қиличева. – Бундай тадбирларни бемалол ноанъанавий дарс туркумига киритиш мумкин. Чунки болалар математик амалларни ўз ҳаётлари билан боғлиқ тарзда бажарадилар. Чунки ҳар бир рақам ва тенгламаларни ечишда кундалик ҳаётда ўзлари ўйнайдиган ўйинларга мурожат этилади. Математик амалларнинг шеърий талқини эса уларнинг фикрини чархлаб, бу борадаги билимларини мустаҳкамлайди.\nТадбир якунида энг фаол ва билимдон ўқувчилар мактаб маъмурияти томонидан фахрий ёрлиқлар билан тақдирландилар.\nҲОФИЗНИНГ ЎҒЛИ... МАТЕМАТИК\nМактабимиз билимдонлари билан фахрланамиз


«Барселона» клуби «Манчестер Юнайтед» ҳужумчисини олиб келмоқчи\n«Барселона» клуби «Манчестер Юнайтед» ҳужумчисини олиб...\n22.02.2019 11:29 0 30\n«Барселона» клуби «Манчестер Юнайтед» ҳужумчиси Маркус Рашфордга қизиқиш билдиряпти.\nМаркус Рашфорд 21 ёшда бўлиб, унинг «МЮ» билан шартномаси 2020 йилнинг 30 июнигача тузилган. «Қизил иблислар» вице-резиденти Эд Вудворд жамоа янги бош мураббий борасида аниқ тўхтамга келиб олганидан сўнггина Рашфорд билан ҳамкорликни узайтириш борасида музокараларни бошлайди деганди. Бу ҳақда «Mundo Deportivo» ёзмоқда.\n«Барселона» Рашфордни ёздаёқ ўзиники қилиб олишга уриниши эҳтимолга яқин, бироқ манчестерликлар энг яхши ҳужумчиларидан бирини осонликча қўйиб юборишмаса керак. Бунинг устига Рашфорднинг шартномасида унинг бадал пули аниқ белгилаб қўйилмаган, турган гапки, бунақада трансфер қиймати жуда ошиб кетади.\nБарселона маркус рашфорд\nСпорт 25/07, 18:59\n«Интер» Мессини келгуси йили таркибига қўшиб олмоқчи — текинга...\nСпорт 25/07, 14:47\n«Барселона» ва Лоран Блан: масалага ойдинлик киритилди


Президент қарори: Хориждаги ватандошларга кенг имтиёзлар берилди\nПрезидент қарори: Хориждаги ватандошларга кенг имтиёзлар...\n26.10.2018 10:29 0 4047\nШавкат Мирзиёевнинг АҚШда истиқомат қилувчи ватандошлар билан учрашуви.\nХорижда истиқомат қилаётган ватандошлар билан ҳамкорлик соҳасида Ўзбекистон Республикаси давлат сиёсатини янада такомиллаштириш чора-тадбирлари тўғрисида Президент қарори қабул қилинди.\nУшбу қарор билан Хорижда истиқомат қилаётган ватандошлар билан ҳамкорлик соҳасида Ўзбекистон Республикаси давлат сиёсати Концепцияси; Хорижда истиқомат қилаётган ватандошлар билан ҳамкорликни ривожлантириш бўйича биринчи навбатдаги чора-тадбирлар дастури тасдиқланди.\nШундай қилиб, хорижда истиқомат қилаётган ватандошлар учун кириш визаларини, шу жумладан, кўп маротабалик ва узоқ муддатли визаларни соддалаштирилган ҳолда расмийлаштириш, вақтинчалик яшашга ҳамда меҳнат фаолияти билан шуғулланиш учун рухсатнома бериш йўлга қўйилади.\nХориждаги ватандошлар орасида юқори малакали мутахассислар давлат ва хўжалик бошқаруви, маҳаллий ижро ҳокимияти органлари ва Ўзбекистон Республикасининг бошқа давлат ташкилотларига раҳбарлик лавозимларига, шунингдек, ушбу ташкилотлар раҳбарларининг консультанти (маслаҳатчиси) сифатида жалб қилинади.\nДавлат ватандошларнинг ижтимоий ва маиший масалаларни ҳал қилишга ёрдам беради.\nХориждаги ватандошларга ҳам бўш турган бино ва ерлар бериши мумкин. Бунинг шарти — Ўзбекистонда тадбиркорлик, илмий-тадқиқот, маърифий, инновацион ва бошқа дастур ҳамда лойиҳаларни амалга оширишлари лозим бўлади.\nҚарорга кўра, юртдошларимизнинг хорижда ўқиши, ишлаши ва бошқа ижтимоий масалалар «Эл-юрт умиди» жамғармаси, жисмоний ва юридик шахсларнинг хайрия эҳсонлари ва қонунчиликда тақиқланмаган бошқа манбалар орқали молиялаштирилади.\nВатандошларга соддалаштирилган тартибда Ўзбекистон фуқаролиги берилади.\nХорижий давлатлар фуқароси бўлган ватандошларга Ўзбекистоннинг олий таълим муассасаларида ўзбек тили ва адабиёти, тарих, кино, маданият, театр санъати, телевидение ва радио йўналишлари бўйича таълим олишига грантлар ажратилади.\nВатандошларнинг оммавий ахборот воситалари Ўзбекистонда аккредитациядан ўтиши соддалаштирилади.\nЎзбекистон Республикасининг ривожланишига муносиб ҳисса қўшган ватандошлар давлат мукофотлари ва фахрий унвонлар билан тақдирланади.\nЎзбекистон Республикаси қонунчилиги асосида давлат томонидан кўрсатиладиган бошқа қўллаб-қувватлаш ва рағбат чоралари кўрилади.


Андижонда 12 сентябрь куни ёғингарчилик кутилмайди\n«Ўзгидромет» 12 сентябрь куни Андижон вилоятида кузатиладиган об-ҳаво маълумотларини тақдим этди.\nУнга кўра, Андижон вилоятида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5—10 м/с тезликда эсади. Ҳарорат кечаси 12—17 даража, кундузи 25—30 даража бўлади.\nНаманган ва Фарғона вилоятларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5—10 м/с тезликда эсади. Ҳарорат кечаси 12—17 даража, кундузи 25—30 даража бўлади.


Сирдарёда эвакуатор устида турган “Матиз” тезликни оширганлик учун жаримага тортилди - 21.04.2021, Sputnik Ўзбекистон\nТОШКЕНТ, 21 апр — Sputnik. Ўзбекистонда махсус эвакуатор устида турган “Матиз” тезликни оширганлик учун радарга тушди. Бу акс этган сурат ижтимоий тармоқларда\nТОШКЕНТ, 21 апр — Sputnik. Ўзбекистонда махсус эвакуатор устида турган “Матиз” тезликни оширганлик учун радарга тушди. Бу акс этган сурат ижтимоий тармоқларда тарқалди.ИИВ матбуот хизмати котиби Шоҳрух Ғиёсов Sputnik нашрига бу воқеа Сирдарё вилоятида рўй берганини маълум қилди ва техник хато эканини таъкидлади.ИИВ ЙҲХББ ахборот хизматининг аниқлик киритишича, бу ҳолат Гулистон шаҳри Ўзбекистон кўчасида содир бўлган. “Мерседес-Бенц Спринт” русумли махсус эвакуатор юк машинаси тезликни оширганлиги сабабли жарима солиш тўғрисидаги қарор тасдиқланган. Жаримани эвакуатор юк машинаси ҳайдовчиси тўлайди.\nсирдарё вилояти, жарима\nЖарима майдончасига олиб кетилаётган “Матиз” 70 км/соат тезликда ҳаракатланганлик учун радарга тушган.\nТОШКЕНТ, 21 апр — Sputnik. Ўзбекистонда махсус эвакуатор устида турган “Матиз” тезликни оширганлик учун радарга тушди. Бу акс этган сурат ижтимоий тармоқларда тарқалди.\nИИВ матбуот хизмати котиби Шоҳрух Ғиёсов Sputnik нашрига бу воқеа Сирдарё вилоятида рўй берганини маълум қилди ва техник хато эканини таъкидлади.\n“Бу техника ва баъзан шунақа хатоликлар бўлиб туради. Бунда одам иштироки жуда минималдир. Кетаётган вақтда эвакуаторнинг рақами кўринмаган, тизим эса “Матиз” автомобилининг рақами унинг рақами деб қабул қилган. Натижада у жаримага тортилган. Бунда ҳеч қандай муаммо йўқ. Бутун дунёда кузатиладиган ҳолат”, - деди ИИВ вакили.\nИИВ ЙҲХББ ахборот хизматининг аниқлик киритишича, бу ҳолат Гулистон шаҳри Ўзбекистон кўчасида содир бўлган. “Мерседес-Бенц Спринт” русумли махсус эвакуатор юк машинаси тезликни оширганлиги сабабли жарима солиш тўғрисидаги қарор тасдиқланган. Жаримани эвакуатор юк машинаси ҳайдовчиси тўлайди.


ТАҚЛИД: САБАБ ВА ОҚИБАТ\nОлиб борилган кузатувлар натижасида шу нарса маълум бўлди, авваламбор, Ғарб мультфильмлари жозибадор этиш учун ишланган. Уларда инсонларнинг диди, дунёқараши, нозик жиҳатлари эътиборга олинган. Танланадиган ранглар ҳам, ҳаракатлар ҳам шунга мос.\nШу сабабдан, Ғарб анимациялари томошабинни ўзига тортмоқда. Иккинчидан, улар сюжетида кўпинча ваҳшийлик, қотиллик ёқланади, чиройли саҳналарда тарғиб қилинади. Мазкур ҳолат қайсидир жиҳати билан болаларни катта фильмларга тайёрлашдир. Умуман, бу – мақсадли иш. Шунга кўра, бу вайронкор ғоялар ўринли-ўринсиз тиқиштирилаверади.\nБола – қизиқувчан, зийрак. У таҳлилсиз қабул қилади. Борича. Тақлид билан. Бундай руҳдаги мультфильмларни тизимли, мақсадсиз томоша қилиш охир-оқибат турли кўринишдаги экстремизмни вужудга келтирувчи омил сифатида баҳоланиши мумкин. Телевидение ва дисклар орқали намойиш этилган мультфильмлар интернет ўйинлари билан мустаҳкамланмоқда.\nЭнг муҳими, болаларда интернет ўйинлари ҳамда мультфильмларда тарғиб этилган ёвузликни ҳаётга татбиқ қилиш иштиёқининг пайдо бўлишидир. Айни шу нарса экстремизм учун эшик очади. Бинобарин, у ўз ўлжаларига қилган ёвузлиги учун жавобгар бўлмасликни ваъда қилади. Яъни уларни руҳлантиради.\nУчинчидан, аксар Ғарб мультфильмларида ёмонлик яхшилик тарзида тарғиб этилади. Бошқага зарар, озор етказиш, ўлдириш ижобий қаҳрамон томонидан содир этилиши яхшилик кўринишида ифодаланади. Бу эса ўзини мутлақ қаҳрамон – ижобий образ деб билувчи болаларга қувват, «илҳом» беради. Уларда «мен ҳам кимнидир ўлдирсам, қаҳрамон бўламан ва қаҳрамон ўлдириши керак», деган тушунча, ғоя онгига секин-секин сингиб бораверади.\nТўртинчидан, Ғарб мультфильмларида нотаниш – биз кўникмаган маданият акс этади. Ўрганган жамоамизда бошқача – биз аввал учратмаган либосларни кийган одамни кўрсак, унга маҳлиё бўламиз. Ёки бошқача сўзловчи, бошқача ҳаракат қилувчи одам – улар бизнинг эътиборимизни тортади. Мана шу жиҳат болаларнинг диққат марказида туради, назаримизда.\nКўриниб турганидек, Ғарб фильмларининг фойдасидан зарари кўпроқ. Хўш, уларни кўрмаслик учун нима қилиш лозим?\nМўътабар манбаларда келади – «савол – илмнинг ярми». Шрек нима ёки ким? Уни кўрсатишдан мақсад нима? Маънавият ундан қандай фойда кўради? Тарбиячи? Бола хаёлот оламига йўлланмаяптими? Ҳаётда йўқ нарсаларни шакллантиришга ўргатилмаяптими? Яна бир қаҳрамон – смурф.\nХуллас, шу каби саволларни ҳар бир ота, ҳар бир она ўзига берсин. Жавобини изласин. Тафаккур билан. Фаросат билан. Бу эса масалага илмий, ақлий ёндашувдир. Зеро, кимда ақл тарозиси бўлса, унда илм тарозиси ҳам бор.\nАйримлар мазкур ҳолатда телевидениени айблайди. Улар учун энг осони «телевидение кўрсатяпти – биз кўряпмиз» қабилидаги ёндашувдир. Бу тўғри эмас. Телевидение – ўзига хос тижорат соҳаси. У харидоргир «маҳсулот»ни таклиф қилади, бинобарин, ундан фойда кўради. Айрим фуқаролар истеъмолчилик масъулиятини унутиб қўяди. Истеъмолчи нимани таклиф қилса, ўшани олавериши керак эмас. Нима учун озиқ-овқатни, либосни ва ҳатто турмуш ўртоқни танлаймиз-у, аммо фильмни, мультфильмни, кўрсатувни танламаймиз, сараламаймиз?\nПрезидентимиз тилидан мудом такрорланаётганидек уйғониш керак. Уйғониш фақат кўзни очиш билан содир бўлмайди. У ҳар битта жараёнга муносабатдир.\nҒарб мультфильмларидан бирида ўзга сайёралик ерликка савол бермоқда: «Сиз ерликлар нима учун ит ва мушук боқасиз?» Ерлик қаҳрамоннинг жавоби бундан ҳам қизиқ: «Кексайганда ёлғиз қолмаслик учун!» Бу бизни нима учун ташвишга солмаяпти? Наҳот кексайганимизда содиқ дўстимиз сифатида ит ё мушукни истасак?!\nХуллас, мультфильмлар беозор, аниқ манбага таянган, қадриятларга мос бўлиши, урф-одатларимизни тарғиб қилиши зарур. Катталар кўрган фильмлар кичикларга таклиф этилсин. «Уч оғайни ботирлар», «Зумрад ва Қиммат», «Алпомиш»… Бу мультфильмларнинг барчасида аниқ тарихий манба бор. Бу эса уларнинг давр чиғириғидан ўтганини англатади. Халқ тафаккурида сайқал топиб, бир тизимга тушганини англатади ва у тарбиявий аҳамиятга эга эканини билдиради.


Қаршиликлар намойишга чиқди - 30 Декабря 2008 - Ҳимоячи\nДушанба, 20.09.2021, 09:44\nГлавная » 2008 » Декабр » 30 » Қаршиликлар намойишга чиқди\n- Оддий халқ газ йўқлиги учун намойиш ўтказган. Бир ҳафта газ бўлмаган,- деди воқеа гувоҳларидан бири бўлган Назира исмли аёл\nҚаршилик ҳуқуқ фаоли Нодир Аҳатов Қаршидаги норозилик акцияси тафсилотлари ҳақида гапириб берди.\n- Қарши шаҳридаги Аэропорт маҳалласида одамлар норозилик билдириб катта кўприкни тўсиб қўйган. Натижада автомобиллар тиқилинчи то вилоят ҳокимиятигача чўзилиб кетган. Ҳукумат вакиллари келиб масалани ўрганган. Ҳозир эшитишимча газ масаласи ижобий ҳал бўлган. Маҳаллаларга газ берилаяпти.\nҚаршиликларнинг норозилик чиқиши юзасидан Қашқадарё вилоят ҳокимлиги нуқтаи назарини ҳам билмоқчи бўлдик. Бироқ ҳокимлик мутасаддиси бу ҳолат бўйича гапиришни хоҳламади. Лекин табиий газ таъминотида муаммолар мавжудлигини яширмади.\n- Баъзан газ пасайган ҳоллари ҳам бўлди. Бу ҳақда аҳоли олдиндан огоҳлантирилади. Масалан, бизнинг Қарши туманида ҳам шундай бўлди. Олдин аҳоли огоҳлантирилиб, кейин газ ўчирилди, -деди ҳокимлик вакили.\nМаҳаллий ҳокимият вакили газ етишмовчилиги фақат вақтинчалик эканини таъкидлайди. Лекин қаршиликлар билан суҳбатлашганимизда улар табиий газ етишмовчилиги доимий муаммолардан бири эканлигини айтишди.\n- Механизатор маҳалласида газ умуман йўқ. Ўчоқ ëқаяпмиз. Чироқ ҳам кечқурун соат еттидан кейин ўчади, - деди Қарши шаҳрининг Механизатор маҳалласида яшовчи Назира исмли аёл.\nҚаршининг Хонтепа маҳалласида яшовчи Гулчеҳра опа шаҳарда икки йилдан буён табиий газ муаммоси мавжудлигини айтади:\n- Икки йилдан бери газ жуда ҳам паст даражада берилади. Ëзда газ кўтарилди¸ совуқ тушиши билан пасайиб қолди. Уйда кичкина чақалоғимиз ва ногирон боламиз бор. Жуда қийналамиз. Печка қўйиб ўтирамиз. Бошқа иложимиз йўқ, -деди Гулчеҳра опа.\nҚаршилик аёлларга кўра, айни муаммо юзасидан тегишли ташкилотларга кўп бора мурожаат қилинган, лекин натижа бўлмаган.\n- Мурожаат қилмаган жойимиз қолмади. Ҳеч фойдаси бўлмаяпти. Ҳокимиятгача борилди. Ҳеч қандай фойда бўлгани йўқ,- дейдилар аёллар.\nҚашқадарё вилоят ҳокимияти мутасаддиси эса табиий газ муаммоси ўтган йилгига нисбатан камроқ эканлигини айтади.\n- Ўтган йилги вазиятдан хабарингиз бор. Буни бутун республика ҳам билади. Бизда 33 даража совуқ бўлди. Кучли совуқ бўлди. Бунинг устига ўтган йили газ ҳам муаммо бўлгани тўғри. Бу йил эса муаммо ўтган йилгидек катта даражада эмас. Газ босими жуда зўр эмас¸ лекин етарли газ бор, -деди вилоят ҳокимияти мутасаддиси.\nҲуқуқ фаоли Нодир Аҳатовнинг билдиришича, қаршиликлар газ муаммоси бўйича аввал ҳам норозилик акцияси ўтказган.\n- Қарши шаҳрида шу йил ўзтказилган иккинчи норозилик чиқиши бўлаяпти. Биринчи чиқиш 4-5 ой олдин бўлган эди. Унда Қарши шаҳрининг чеккасидаги Аврора посëлкасининг аҳолиси газ йўқлигига норози бўлиб, катта йўлни ëпиб қўйган эди, -деди Нодир Аҳатов.\nТабиий газ етишмовчилиги Ўзбекистоннинг барча вилоятларида кузатилади.\nЎтган қиш мавсумида ҳам газ ва чироқ муаммолари боис мамлакатнинг Қорақалпоғистон, Хоразм, Самарқанд, Андижон, Фарғона, Бухоро, Жиззах ва Тошкент вилоятлари аҳолиси оммавий норозилик акциялари ўтказган эди.\nПросмотров: 764 | Добавил: himoyachi | Рейтинг: 0.0/0


Бош прокуратура бошқарма бошлиғи ўринбосари пора билан қўлга тушди – Газета.uz\nБош прокуратура бошқарма бошлиғи ўринбосари 29 минг доллар миқдорида пора олган вақтида ушланди. Гумондор ушбу пулларни 2020 йили Олмалиқ прокурори сифатида ишлаган вақтидан бери танишининг тендерда ютишига ёрдам берганини айтиб, талаб қилиб келган.\nLotinchada 6 декабр 2021, 19:39 Жамият\n5 декабрь куни Тошкентда Бош прокуратура бошқармаси бошлиғи ўринбосари А.Т. 29 минг АҚШ долларини пора сифатида олганда ушланди, деб хабар бермоқда Бош прокуратура матбуот хизмати.\nТаъкидланишича, А.Т. Олмалиқ ихтисослаштирилган прокурори лавозимида ишлаган пайтида — 2020 йилнинг октябрь ойида ўзига таниш бўлган қурилиш корхонаси раҳбари Д.А.ни Олмалиқ шаҳридаги 11-сонли ётоқхонани реконструкция қилиш бўйича қонуний ўтказилган тендерда қурилиш корхонаси гўёки унинг ёрдами билан ғолиб чиққанлигига ишонтирган ва моддий рағбат талаб қилиб келган.\nШундан сўнг, ҳозирда Бош прокуратурада бошқарма бошлиғи ўринбосари лавозимида ишлаётган ва жорий йил 22 ноябрдан меҳнат таътилида бўлган А.Т. 5 декабрь куни соат 22:00 ларда Миробод туманидаги «Мустафо» ресторанида Д.А.дан гўёки тендерда ютишига ёрдам қилганлиги учун 29 минг долларни олганида ашёвий далиллар билан ушланган.\nБош прокуратура томонидан А.Т.га нисбатан Жиноят кодексининг 168-моддаси 4-қисми «а» банди (фирибгарлик) билан жиноят иши қўзғатилди.\nГумонланувчи процессуал тартибида ушлангани қўшимча қилинди.\nБош прокуратуранинг яна бир бошқарма бошлиғи ўринбосари пора олганликда гумон қилинмоқда 10 декабр 2021, 09:48


ИНСОНЛАР ТЕМПЕРАМЕНТЛАРИ ХАҚИДА.\nИнсон темпераменти – бу унинг рухиятини ўзига хос хислати бўлиб, жамиятдаги ўрни ва характерини белгилаб беради. Шунингдек темперамент инсоннинг ақлий фаолияти, нутқи ва хулқига таъсир этади. Бошқача айтганда инсон темпераменти шахснинг психофизиологик хусусиятларини ифодалайди.\nГиппократ бўйича темперамент турлари\nТемперамент термини қадимги юнон врачи Гиппократ томонидан қўлланган бўлиб, инсон организмидаги 4 та элемент «хаётий шарбатлар» ни ўзаро устунлигига қараб 4 та тури фарқланади.\nХолерик – холе – «ўт суюқлиги» сўзидан олинган бўлиб, бундай инсонлар импульсив ва «қайноқ» хисобланади.\nФлегматик – флегма – «балғам» сўзидан олиниб, бундай инсонлар тинч ва имиллаган бўлади.\nСангвиник – сангвис- «қон» сўзидан олиниб, харакатча ва қувноқ одамлар хисобланади.\nМеланхолик – «мелена холе» – қора ўт сўзидан олиниб, бундай инсонлар қўрқок ва ғамгин хисобланади.\nХар бир темпераментнинг мусбат ва салбий томонлари мавжуд. Яхши тарбия, назорат ва ўз ўзини бошқариш хар бир темпераментни яхши томони билан намоён улишига сабаб бўлади.\nМасалан: меланхолик – таъсирчанлиги, чуқур ғамгинлиги ва хис-туйғулари билан ажралиб турса, флегматик- матонатли, маъсулиятли ва шошилинч қарор қабул қилмайдиганлар қаторига киради. Сангвиниклар – кўп энергияли, хар бир ишни уддасидан чиқа олса, холериклар – ғайратли ва ташаббускорлиги билан фарқланади.\nБошқа томонидан эса уларнинг хар бирининг салбий томонлари мавжуд: меланхоликлар – одамови ва уятчан бўлса, флегматиклар қуруқ ва бефарқ хисобланади, сангвиниклар – юзаки, бетайин ва тарқоқ бўлса, холериклар – шошқалоқ характерга эга бўлади.\nОдатда соф бир темпераментли инсонлар бўлмайди. Хар бир инсонда икки темперемант жамланган бўлиб, бири – асосий, иккинчиси – қўшимча бўлади.\nАйрим олимларнинг фикрича хар бир шахсда барча 4 темперамент мавжуд бўлади. Уларнинг қай бирини олдинги планда чиқиши инсон тушадиган холат ва вазиятларга боғлиқ бўлади.\nСангвиниклар – улар, харакатчан, ташқи ходисаларга хозиржавоб, омадсизлик ва кўнгилсиз холатларни осон ўтказадиган инсонлар бўлади. Янги шароитларга осон кўникишади, одамлар билан осон тил топишади, хиссиётлари осон алангаланиб, мимикаси бой, кучли ифодаланадиган, харакатчан, баъзан юзаки ва барқарор характерли хисобланади.\nХолериклар – тез, жўшқин хиссиётли, хар қандай ишни хиссиёт билан бажарадиган, аммо беқарор, кайфияти тез ўзгарувчан инсонлар бўлади. Уларга осон қўзғалувчанлик, кучли эмоционал кайфият, таъсирчанлик ва аффективлик (хавасмандлик, интилувчанлик) хос.\nФлегматик – бу инсонлар суст, секин харакат қиладиган, оғир-вазмин, турғун интилувчан, рухий холатларини кам намоён қилувчи инсонлар хисобланади. Улар тинч ва босиқ характерли бўлиб, сабрли, баъзан эса ташқи мухитга аралашмайдиган, дангаса ва ланж хусусиятларини намоён қилади.\nМеланхоликлар – осон таъсирланувчан, кўнгли нозик, енгил омадсизликларни хам чуқур хавотирлик билан бошдан кечирувчи, аммо ташқи мухитга суст реакция билдирувчи инсонлар хисобланади. Улар «тормоз» бўлиб, кучли таъсиротлар натижасида супор холатига тушиб қолади. Бирон-бир нарсага фикрини қийин жамлайди, одамови, вахимачи, қўрқоқ характерга эга.\nИнсоннинг қай бир темпераментга тегишли эканини унинг рўпарасидан чиққан тўсиққа реакциясига қараб аниқлаш мумкин. Масалан: холерик бу тўсиқни «йўқ қилиб юборса», сангвиник – айланиб ўтади, флегматик инсонлар бу тўсиқни сезишмайди, меланхоликлар эса бу тўсиқ олдида тўхтаб қолади.\nЯнвар 05, 2018 2015 5 Рукн ПСИХОЛОГИЯ\nАвг 17, 2017 28869\nОкт 19, 2017 23538\nАвг 21, 2017 21616\nАвг 22, 2017 15458\nАвг 17, 2017 12067


Ўзбекистонда 16 ёшдан машина бошқаришга рухсат бериш таклиф қилинди - 19.10.2020, Sputnik Ўзбекистон\nПетиция муаллифи бу мактабнинг юқори синф ўқувчиларини иш билан таъминлашга хизмат қилиши ҳақидаги фикрини илгари сурган. 19.10.2020, Sputnik Ўзбекистон\n16:10 19.10.2020 (янгиланди: 17:17 20.10.2020)\nПетиция муаллифи бу мактабнинг юқори синф ўқувчиларини иш билан таъминлашга хизмат қилиши ҳақидаги фикрини илгари сурган.\nТОШКЕНТ, 19 окт — Sputnik. Ўзбекистонда ўн олти ёшдан автомобиль бошқаришга рухсат бериш таклиф қилинмоқда. Тегишли петиция “Менинг фикрим” жамоавий мурожаатлар порталига жойлаштирилган.\nПетиция муаллифи аксарият хорижий давлатларда автомобиль бошқаришга 16 ёшдан рухсат берилгани, бу эса мактабнинг юқори синф ўқувчиларини иш билан таъминлашга хизмат қилиши ҳақидаги фикрини илгари сурган.\n“Ўзбекистонда ўн олти ёшдан автомобиль бошқаришга рухсат бериш керак. Аксарият хорижий давлатларда автомобиль бошқаришга ўн олти ёшдан рухсат берилган. Бу орқали мактабнинг катта синф ўқувчиларини иш билан таъминлаш мумкин бўлади. Агар ўқувчиларнинг бандлигини таъминласак, улар орасидаги жиноятчиликни камайтиришга ҳам эришамиз”, - дейилган петицияда.\nШуларни олган ҳолда Ўзбекистонда ўн олти ёшдан автомобиль бошқаришга рухсат бериш таклиф қилинган.


Зеленский: Мариуполда ўн минглаб одамлар ҳалок бўлган\n17:14 / 11.04.2022\nЗеленский Жанубий Кореяга ҳарбий ёрдам сўраб мурожаат қилди.\nУкраина президенти Володимир Зеленскийнинг маълум қилишича, Россия қўшинлари томонидан қамал қилинаётган Мариуполда уруш бошланганидан буён тинч аҳоли вакиллари бўлган ўн минглаб кишилар ҳалок бўлган. Бу ҳақда у Жанубий Корея парламентига мурожаати вақтида айтиб ўтди.\nЗеленский шунингдек Россия янги ҳужум бошлаш учун яна ўн минглаб ҳарбийларини йиғаётганини айтиб ўтган. У катта эҳтимол билан россияликларнинг Донбассда кенг кўламли ҳужумга ўтишга тайёрланаётганини назарда тутган.\nУ Жанубий Кореядан ҳарбий ёрдам сўраган.\n«Бизга ҳаво ҳужумидан мудофаа тизимлари керак, самолётлар, танклар, бошқа зирҳли техникалар, артиллерия тизимлари ва ўқ-дорилар керак. Сизда эса бизга зарур нарсалар бор», деди у.\nРоссия ҳарбийлари март ойи бошидаёқ жанубдаги порт шаҳар Мариуполни қамал қилишни бошлаган. Март ойи ўрталарига келиб маҳаллий ҳукумат шаҳардаги биноларнинг 80-90 фоизи вайрон бўлгани ва қурбонлар сони 2 мингдан ошгани ҳақида маълум қилганди.\n7 апрел куни Мариупол мэри Вадим Бойченко шаҳарда камида 5 минг киши ҳалок бўлганини тасдиқлади.\nУрушга қадар Мариупол шаҳри аҳолиси 430 минг кишини ташкил этган. Мэр Вадим Бойченконинг сўзларига кўра, апрел ойи бошида шаҳарда 100 минг атрофида киши қолган.


ИҲТ ва Ўзбекистон ўртасидаги самарали ҳамкорлик ривожланаётганини таъкидланди\n17:38 / 11.06.2015\nИслом ҳамкорлик ташкилоти Бош котиби Ияд Амин Маданий Ўзбекистонга ташриф буюргани ҳақида хабар бериб ўтгандик.\nМартабали меҳмон Ўзбекистондаги ташрифига борасида ўз фикрлари билан ўртоқлашди.\n«Ташриф давомида биз Президент Ислом Каримов билан жуда самарали музокаралар олиб бордик ва томонларни қизиқтирган турли масалаларни муҳокама қилдик», дейди Маданий.\n«Бугунги кунда Ўзбекистон миллий ва диний бағрикенг, ривожланаётган иқтисодиёти ва барқарор сиёсий тизимига эга давлатга айланди. Биз келгусида савдо алоқалари, инвестицияларни жалб қилиш, мамлакатингиз билан ўзаро манфаатли саноат лойиҳаларини амалга оширишни рағбатлантириш тўлиқ қўллаб-қувватлашимизни маълум қиламиз», дейди Маданий.


Ғанишер Холмуродов футболни тугатиши мумкин / CHAMPIONAT.asia\n22:29Франция чемпионати. Кейта ва Фалькаонинг голлари «Монако»га ғалаба келтирди 0 22:22Спортчилар ижтимоий тармоқларда 6 22:05Жозе Моуриньо: "Ғалабани кўпроқ истаган жамоа ғолиб бўлди" 10 21:57Антонио Контенинг 4:2 ҳисобидаги ғалабадан кейинги фикрлари қандай бўлди? 3 21:36Агуэро «Ман Сити» тарихидаги энг яхши тўпурарга етиб олди 12 21:25Германия. «Боруссия Д» дуранг ўйнади, «Байер»дан 5:1 2 21:12Англия. «Ман Сити» «Бернли»ни мағлуб этди, МЮда сенсацион мағлубият 50 21:09Марко Верратти: "ПСЖда пул учун ўйнамаяпман, ёзда менга 100 млн евро таклиф қилишган" 6 21:03Шота Арвеладзе: "Олдинда бизни қийин ва финалга тенг ўйинлар кутмоқда" 68 20:42Фернандо Йерро: "15 ёшлигида Искога баҳо беришим учун 10 дақиқа кифоя қилган" 4 20:28Ойбек Қиличев "Қўқон-1912" футболчисини тирсаги билан уриб, ётган рақибни тепди 98 20:19Миржалол Қосимов: “Ўйинда тўлиқ ташаббусга эга бўлиб, ғолиб чиқдик” 7 20:18Геннадий Кочнев: “Шўртан” раҳбарлари клубни жазоланмаслиги учун изланишмоқда” 2 20:11"Локомотив" футболчиси: "Компьютер ўйини сабаб футболга кириб келганман" 2 19:39Роналду Европанинг кўп маош тўланадиган машҳурлари орасида иккинчи 12\nҒанишер Холмуродов футболни тугатиши мумкин\n2011 йил Мексикада ўтказилган ўсмирлар ўртасидаги жаҳон чемпионатида терма жамоамиз дарвозасини қўриқлаган Ғанишер Холмуродов айни пайтда футбол ўйнаётгани йўқ.\nМаълумки, кеча биринчи лиганинг навбатдаги тур учрашувлари ўтказилди. Тошкентда “Истиқлол” меҳмони бўлган “Аланга” 1:1 ҳисобида дуранг ўйнади. Бу ўйинда косонликлар дарвозасини Жавоҳир Илёсов қўриқлади. Қизиғи шундаки, мазкур баҳсда “Аланга”нинг захира дарвозабони йўқ эди.\nМаълум бўлишича, “Аланга” сафида тўп суриб келган қаршилик дарвозабон Ғанишер Холмуродов клуб раҳбарияти ва мураббийлар штабига бир йиллик ҳарбий хизматга кетаётганини маълум қилган ва кетиш учун рухсат сўраган.\nБундан ташқари дарвозабон ҳарбий хизматдан қайтиб келгач, агар ўхшаса фаолиятини давом эттиришни, мабодо ўхшамай қолса футболни буткул тугатишини айтган.


Бисмиллаҳир роҳманир роҳийм! Номаҳрам қизларга гап отиш гуноҳдир. Сабаби Ислом шариатида зино ҳаром қилинган. Зинонинг асли ва унга олиб борувчи воситалар ҳам ҳаромдир. Жумладан, номаҳрамларга ҳирс билан қараш, ҳожатдан ташқари тикилиш ҳаром. Қизларга гап отишнинг зарари уларга шаҳват билан назар солишдан кўпроқ. Сабаби гап отишдан олдин уларга назар солинади ва гап билан уларни ёмон йўлга бошлаш режаси мияда чарх уради. Хуллас, покликни тарғиб қилувчи муқаддас динимиз аёллар ҳуқуқини тўлиқ ҳимоя қилади ва зинонинг олдини олиш мақсадида номаҳрамларга қараш, улар билан гаплашиш, ушлаш, ўпиш каби ишларни зинога тенглаштиради. Бу ҳақида ҳадис бор.\nعَنْ أَبِي هُرَيْرَةَ عَنْ النَّبِيِّ صَلَّى اللهُ عَلَيْهِ وَسَلَّمَ قَالَ: كُتِبَ عَلَى ابْنِ آدَمَ نَصِيبُهُ مِنْ الزِّنَا مُدْرِكٌ ذَلِكَ لاَ مَحَالَةَ فَالْعَيْنَانِ زِنَاهُمَا النَّظَرُ وَالأُذُنَانِ زِنَاهُمَا الإسْتِمَاعُ وَاللِّسَانُ زِنَاهُ الْكَلاَمُ وَالْيَدُ زِنَاهَا الْبَطْشُ وَالرِّجْلُ زِنَاهَا الْخُطَا وَالْقَلْبُ يَهْوَى وَيَتَمَنَّى وَيُصَدِّقُ ذَلِكَ الْفَرْجُ وَيُكَذِّبُهُ. رَوَاهُ الْبُخَارِيُّ وَمُسْلِمٌ وَأَبُو دَاوُدَ وَالنَّسَائِيُّ.\nАбу Ҳурайра розийаллоҳу анҳу Набий саллаллоҳу алайҳи ва салламдан ривоят қилади: “Одам боласига зинодан бўлган насибаси ёзилган. Бунинг етишида шубҳа йўқ. Икки кўзнинг зиноси назар солиш, икки қулоқнинг зиноси эшитиш, тилнинг зиноси гапириш, қўлнинг зиноси ушлаш, оёқнинг зиноси қадам ташлашдир. Қалб рағбат қилади ва хоҳлайди. Фарж эса уни тасдиқлайди ёки ёлғонга чиқаради” (Бухорий, Муслим, Абу Довуд ва Насоий ривояти).\nУшбу ривоятга кўра, номаҳрамларга шаҳват билан назар солиш, улар билан ҳожатдан ташқари гаплашиш, номаҳрамларни ушлаш каби ишлар ҳаромдир. Ўзини мусулмон санаган ҳар қандай банда бундай ишлардан тийилиши талаб этилади.


Ўзбекнинг самолёти қуёшдан куч олади\nСаида Тошкент давлат авиация институтида қуёш энергияси асосида ишлайдиган енгил самолётлар лойиҳаси устида иш олиб борилмоқда.\nИнститут ўқитувчиси, техника фанлари номзоди Азиз Султоновнинг Ўзбекистон Фан ва технология маркази грантини олишга эришгани мазкур лойиҳани амалга оширишга имкон яратди.\nА.Султоновнинг айтишича, ушбу грант дастури асосида институтда махсус қишлоқ хўжалиги самолёти, фуқаро ва юк ташиш авиалайнерларининг эскизлари лойиҳалаштирилади.\nОлимнинг сўзларига қараганда, космик станциялар қуёш энергиясидан олинган электр энергияси ҳисобига ишлайди. Авваллари уларда ҳар бир квадрат метр юзадан 50-100 Ватт электр энергияси олинган бўлса, ҳозирга келиб бу кўрсаткич 300-600 Ваттни ташкил этмоқда.\nЎзбек мутахассислари яратмоқчи бўлаётган самолётнинг лойиҳаларига ҳам двигателларнинг қуёш нуридан олинган электр энергияси ҳисобига ишлаши асос қилиб олинган. Яъни моторлар электр энергияси ҳисобига ишлагани сабабли бундай самолётлар ёқилғи талаб қилмайди.\nА.Султоновнинг таъкидлашича, 2 километргача баландликда уча оладиган бу самолётларнинг халқ хўжалигида фойдаси жуда катта бўлади. Масалан, газ ва нефть қувурлари, электр узатиш тармоқлари ва қўриқхоналар, чегараларни назорат қилишда, атмосферада тадқиқотлар ўтказишда, геологоразведка ишларида бундай учувчи аппаратларнинг ўрни беқиёс бўлиши мумкин. Шунингдек, бугунги кунда қишлоқ хўжалиги ривожлантиришда ҳам самолётлар жуда зарур.\nОлим Ўзбекистонда авиация заводи ва кадрлар тайёрлайдиган олий ўқув юрти борлиги, аммо конструкторлик бюроси йўқлиги соҳада сезиларли ўзгаришлар қилишга халақит бераётганини таъкидлади.\n“Янги самолётнинг эскиз моделларини ясаш имконияти чеклангани кишида хавотир уйғотади. Бу лойиҳанинг тезда якунланишига тўсиқ бўлиши мумкин. Модел ясашда зарур бўладиган аэродинамик қувурлар нафақат институтда, балки Тошкент авиация ишлаб чиқариш корхонасида ҳам йўқ”, деди А.Султонов.\nКузатувчиларнинг эътирофича, Ўзбекистонда амалга оширилган ва оширилаётган илмий лойиҳаларнинг тақдири ҳамма вақт ҳам ижобий кечмайди. Айрим муҳим лойиҳаларнинг амалга тадбиқ этилмагани ҳолатлари кузатилган.\nА.Султоновнинг айтишича, мазкур лойиҳани ҳаётга тадбиқ этиш мумкин. Ўзбекистонда ишлаб чиқарилмайдиган жиҳозларни эса хориждан олиб келиш имконияти бор.\nОлимнинг маълум қилишича, лойиҳа ижодкорлари грант миқдорини ошириш ҳақида Фан ва технологиялар марказига мурожаат қилган. Агар бу мурожаат инобатга олинса, лойиҳа сифати яхшиланиб, уни бажариш муддати тезлашар экан.


Россияда мавжуд сон-саноқсиз "стратегик тадқиқотлар" экспертлари ва сиёсатчилари томонидан тарқатилаётган мулоҳазалардан бири – Ўзбекистонда ўтиш даврида АҚШ ва бошқа мамлакатларнинг ички сиёсатга аралашуви кучайиши ҳамда "мамлакатни қайта тақсимлашга уринишлар" авж олиши тўғрисида хабарларга тўхталамиз.\n"Ўзбекистонга ташқи таҳдидлар кучайди"\nРус сиёсатчилари ва таҳлилчиларининг аксари илгари сураётган умумий фикр: Ислом Каримов ўлими ва ҳокимият бошқаруви бошқаларга ўтиши ортидан мамлакатга айниқса АҚШнинг босими кучайиб боради.\nБу қараш Россиядаги деярли ҳар бир нашр, радио ва телеканалда овоза қилинди.\n- Ўзбекистонда беқарорлашиш керак бўлмаган иккита мамлакат бор – бу Россия ва Хитой. Парокандалик Россия учун оғир иқтисодий талафотларга олиб келади. Биз аллақачон 2 миллион мигрантни қабул қилдик – эндиликда 4 миллион бўлиши мумкин. Ўзбекистондаги беқарорликдан Хитой зарар кўради. Беқарорликдан ҳеч нарса йўқотмайдиган ягона давлат – АҚШ. Аксинча, улар Москва ва Пекиннинг кучсизланишидан фойда олиши мумкин, деди Игорь Шишкин Ўзбекистон масаласи муҳокама қилинган 1-каналнинг "Время покажет" дастурида.\n(Россия 1-каналнинг "Время покажет" дастуридан лавҳа)\nРус оммавий ахборот воситаларида чиқаётган мутахассисларнинг аксари Ўзбекистонда ҳокимият учун курашдан АҚШ ва бошқа Ғарб давлатлари фойдаланиб қолиши мумкинлигидан бонг уради.\nМосквадаги "Миллий стратегия муаммолари" журнали бош муҳаррири Аждар Қуртов "РИА Новости" томонидан махсус ташкиллаштирилган "Каримовдан кейин Ўзбекистон: сиёсий таҳдидлар ва келгуси тараққиёт" матбуот анжуманида АҚШ Ўзбекистонда "иккинчи Андижон-2005" режасини амалга ошириши мумкинлигини гапиради.\nТаҳлилчи Аждар Қуртов\n- Америкаликларга ҳар қайси минтақа, айниқса Марказий Осиё зарур. Марказий Осиё Россияга чегарадош минтақа, америкаликларнинг асосий мақсади эса Россия чегараси бўйлаб муаммолар яратишга қаратилган. Улар бу режадан воз кечмаганлар. Масалан, Андижон воқеалари тергови америкаликларнинг бу воқеаларга бевосита алоқадорлигини исботлади, деди Аждар Қуртов.\nАйни пайтда, эксперт Қуртов Ислом Каримов бошқариб келган ҳукумат йиллар давомида "Андижон қирғини" масаласида халқаро ташкилотлар ва Ғарб мамлакатлари, жумладан АҚШнинг мустақил ва объектив тергов-суриштирув ишларини олиб бориш таклифини рад этиб келаётганини ёдга олмади.\nИжтимоий тармоқларда ҳам бундай таҳдидларга оид фикр-мулоҳазалар сони кўпайиб бораётганини кўриш мумкин.\nБошқа кремлпараст экспертлар эса Ўзбекистонда бошқа давлатлар фаолияти кучайиши Россия манфаатларига зид келишини овоза қилмоқда.\n- У ерда Россия, АҚШ ва Хитойдан ташқари японлар, жанубий кореяликлардан турли соҳаларда фаолият юритиб келган. Бизнинг у ердаги таъсиримиз сусайиб бораётгани аниқ, деди сиёсатчи, Думанинг Хавфсизлик масалалари бўйича қўмита собиқ аъзоси Семен Багдасаров.\nМДҲ мамлакатлари институти директори муовини Владимир Евсеев эса Россия бундай вазиятдан устамонлик билан фойдаланиши зарурлигини уқтирмоқда. "Вести" дастурларидан бирида қилган чиқишида у ўзбек ҳукумати ва Россияни ўтган 25 йил давомида "мустаҳкам ҳарбий алоқалар" ушлаб турганини билдириб, дейди:\n- Ўзбекистон ШҲТ ва КҲШТ ташкилотлари таркибида ундан кутилмаган ҳаракатларга кўп маротаба йўл қўйди. Ҳозирда АҚШнинг Марказий Осиёдаги алоқалари сусайиши кузатилмоқда. Бундай вазиятда Россия ва Хитойнинг позицияси мустаҳкамланиб боради, деди Владимир Евсеев.\nРоссиялик сиёсатчилар нафақат АҚШ ва Ғарб давлатлари, балки 90-йилларда, маълум сабабларга кўра, ўз ўрнини йўқотиб қўйган Туркия ҳам Ўзбекистон сиёсий саҳнасига қайтишга уриниши мумкинлигидан огоҳлантирмоқда.\n“Муаммони ичкарида қидиринг”\nБу мулоҳазаларда қанчалар асос борлигини аниқлаш мақсадида Озодлик мустақил ҳарбий таҳлилчиларга юзланди.\nҲарбий таҳлилчи, журналист Аркадий Бабченко бундай гапларни фақат истеҳзо билан қабул қилиш зарурлигини айтади:\nҲарбий таҳлилчи А.Бабченко\n- Буюк доҳий, буюк Ислом Каримов нариги дунёга кетиши ортидан Америка, сўзсиз, у ерга танк дивизияларини киритади, саноқсиз жосусларни жўнатади, заҳарланган сақичларни юборади ва, энг асосийси, у ерга атом бомба ташлаши мумкин. Ҳазилсиз гапирадиган бўлсам, мен собиқ ҳарбий сифатида бундай алаҳсирашларни изоҳлаш зарур эмас, деб ўйлайман. Сиз “америкаликлар, Каримов йўқлигидан фойдаланиб, Ўзбекистонга ҳужум қилади,” деган ибора ичида менга мантиқни топиб беринг, деди Аркадий Бабченко.\nЯна бир россиялик мустақил ҳарбий таҳлилчи Павел Фельгенгауэр рус сиёсий майдонида кўтарилган бу масалага фикр билдириб, уни "сафсата", деб атади.\nУнинг ишонишича, Ўзбекистон учун таҳдидларни бошқа жойдан қидириш керак.\n- Беқарорлик албатта юзага келиши мумкин, аммо унга америкаликларнинг мутлақо алоқаси йўқ. Туркия эса ўз муаммолари билан банд - Ўзбекистонга вақти йўқ. Исломий ҳаракатлардан, масалан "Ўзбекистон Исломий Ҳаракати"дан таҳдидларни кутса бўлади. АҚШ таҳдиди ҳақида ҳатто гапиришнинг ҳожати йўқ – бу сафсата. Энг катта таҳдидларни мамлакат ичкарисидан қидириш лозим, дея хулоса қилди Павел Фельгенгауэр.\nАйни пайтда, бош вазир Шавкат Мирзиёевнинг Ўзбекистоннинг ҳам Россия билан алоқаларни кучайтириш, ҳам АҚШ билан ўзаро манфаатли ҳамкорликни ривожлантириши тўғрисида баёнотлари янгради.\nҲукумат раҳбари, шунингдек, қўшни давлатлар – Туркманистон, Қозоғистон, Қирғизистон, Тожикистонга нисбатан ҳам “очиқ, хайрихоҳ ва прагматик сиёсат” олиб боришини билдирди.


Грузия Парламенти ўзининг навбатдан ташқари йиғилишида мамлакат Конституциясига Ажария мухторияти мақомини ўзгартирувчи моддаларни киритди.\n03 март 2021, Тошкент вақти: 07:48\nЭнди Ажария мухторияти Парламенти бир палатали бўлади ва у Грузия Президенти томонидан тарқатиб юборилиши мумкин. Шунингдек, Грузия ҳукумати Ажария муҳторияти ҳукуматининг буйруқларини бекор қилиш ҳуқуқини ҳам қулга киритди.\nГрузия Парламенти депутатларидан баъзилари муҳториятни бекор қилиш таклифини киритдилар. Аммо бу таклиф кўпчилик депутатлар томонидан қабул қилинмади.


Жиззахда муштумзўр прокурор ишдан бўшатилди\nЖиззах вилоят Зарбдор туман прокурори Дадажон Мубиев Бўстон ғишт заводи директори Бронислав Тагайни дўппослагани учун ишдан бўшатилди.\nЖиззах вилоят Зарбдор туман прокурори Дадажон Мубиев Бўстон ғишт заводи директори Бронислав Тагайни дўппослагани учун ишдан бўшатилди ва унга нисбатан тергов жараёни бошланди.\nДастлаб Uznews.net сайти хабар қилган воқеани ўрганган зарбдорлик ҳуқуқ фаоли Зиёддилло Раззоқовга кўра, Бўстон ғишт заводи директорини калтаклагани учун Зарбдор туман прокурори Д. Мубиев билан бирга воқеага гувоҳ бўлган Жиззах туман прокурори Дилшод Исломов ҳам ишдан бўшатилган.\n- Ўша ғишт заводининг олдида уради. Унинг ëнида ҳатто Жиззах туман прокурори ҳам бўлади. Ғишт заводининг директорини Зарбдор тумани прокурори Дадажон Мубиев уради. Унга тан жароҳати етказади. Шундан кейин иккиланмасдан иккала туман прокурорини ҳам бўшатишни лозим топишади. Бугунги кунда Жиззах ва Зарбдор туман прокурорлари ишдан бўшаган,- дейди ҳуқуқ фаоли.\nҲуқуқ фаоли З. Раззоқов воқеа шу йилнинг июл ойи охирларида содир бўлганини айтиб, воқеа тафсилотларига тўхталди.\n- Иккала туман ҳокимлиги томонидан янги темир йўл Тошкент-Самарқанд йўналиши бўйича қурилиши керак бўлган ва темир йўл атрофида ноқонуний қурилган қурилмаларнинг бузилиши, уларнинг тартибга олиниши ўша барча тумандаги раҳбариятига юклатилади. Зарбдор туманига қарашли бўлган регионда ғишт заводи бор. Ўша ғишт заводининг директори карис миллатига мансуб бўлган фуқаро бўлади. Келадида тўғридан тўғри Зарбдор тумани прокурори унга ултиматум қўядими ëки тазйиқ остидами, унга “ғишт заводини бузасан” дейди. Умуман темир йўлга яқин ҳам бўлмаган, алоқадорлиги ҳам бўлмаган. У қисқаси туман прокурорининг буйруғини бажармайди. Иккинчи куни чақириб “Сени нимага буйруқни бажармаяпсан? Мен прокурорман” дейди. “Сен прокурор бўлсанг, нима қилай? Унга алоқадорлик жойи йўқ” дейди. Прокурор ўша жойда ҳеч иккиланмасдан уриб тан жароҳати етказади. Унга тан жароҳати етказгандан кейин ғишт заводининг директори тўғридан тўғри Тошкентга бориб шифохонага ëтиб биринчи ëрдам сўрайди. Бизнинг эшитишимизга қараганда, Корея элчихонасига ҳам мурожаат қилади,- дейди Зиёддулло Раззоқов.\nЖиззах вилоят прокуратурасининг ўзини таништирмаган ходими, Озодлик билан микрофонсиз суҳбатда Зарбдор туман прокурори Дадажон Мубиев Бўстон ғишт заводи директори Бронислав Тагайни дўппослагани учун ишдан бўшатилганини тасдиқлади.\nБироқ прокуратура ходими калтакланиш воқеаси бўйича Дадажон Мубиевга нисбатан жиноий иш қўзғатилгани ҳақидаги маълумотни инкор қилди.\nШимолий Кореянинг Тошкентдаги элчихонасидан олинган маълумотга кўра, Бронислав Тагай исмли шахс элчихонага мурожаат қилмаган.\nЖанубий Кореянинг Тошкентдаги элчихонасининг навбатчи ходими бу каби масалалар телефон орқали муҳокама қилинмаслигини айтиш билан чекланди.


«Hilol» нашриёт-матбааси 3\nIbratli xonadon 1 mo'min kishi - mukarram zot 1 Ибратли хонадон 1 мўмин киши - мукаррам зот 1\nМавжуд 1 Сотувда йўқ 2\nBrand: «Hilol» нашриёт-матбааси Код: 2161\n«Ибратли хонадон» «Одам алайҳиссаломдан то қиёматгача ибодат қилиб белгиланган ҳамда охиратда жаннатда ҳам давом этадиган амал иккитадир: иймон ва никоҳ». (Ҳанафий мазҳабининг йирик уламоларидан Муҳаммад Амин ибн Обидин раҳматуллоҳи алайҳ).Муқаддима &n..\nBrand: «Hilol» нашриёт-матбааси Код: 272\n«Мўмин киши – мукаррам зот»Ушбу китобда мўмин киши ўзида жамлаши керак бўлган гўзал ахлоқлар ҳақида сўз юритилади. Дарҳақиқат, бу ахлоқларга эга бўлган киши мукаррам зот ҳисобланади. Муаллиф ушбу мақсад ҳосил бўлиши учун китобнинг тилини осон қилиб, зарурий такрорлар билан келтириб ўтган. Китоб кенг..\nBrand: «Hilol» нашриёт-матбааси Код: 366\n«Ҳалол касб фаровонлик омили. Ҳалол савдо касбларнинг яхшиси»Меҳрибон ва раҳмли Аллоҳ бандаларига ҳалол касб қилишни ва ҳаромдан қочишни амр этди. Севикли Пайғамбаримиз соллаллоҳу алайҳи васаллам ҳалол касб қилиш ва ҳалол яшаш йўлларини умматларига тушунтириб, ўз ҳаётларида амалга ошириб, кўрсатиб б..


27 май 2022, Тошкент вақти: 04:21\nНавоий кон-металлургия комбинатига қарашли Жанубий кон бошқармасининг Зармитон олтин конида тунда ишлаган икки нафар кончини тоғ жинслари босиб қолди.\nВоқеа гувоҳларининг айтишларича, кончиларнинг жасади бир неча соатдан кейин кавлаб олинган.\nКончиларнинг айтишича, фожиа содир бўлган кон участкаси хавфли бўлгани учун қазиш ишлари олдинроқ вақтинча тўхтатилган эди.\nБироқ ишчиларга кўра, уларни раҳбарлар режани бажариш учун хавфли участкада ишлашга мажбурлаган.\nЖанубий кон бошқармаси бош инженерининг техника хавфсизлиги масалалари бўйича ўринбосари, кончилар ўлган жой тақиқланган участка эканлигини инкор қилди ва бу фожиа кутилмаган ҳолат бўлди, деди.\nСамарқанд вилоят, Қўшработ тумани ҳудудида жойлашган Зармитан олтин конида ишлайдиган, исми сир қолишини сўраган ишчининг айтишича, 22 ноябрга ўтар кечаси учинчи сменага ишга келган кончилар Сирожиддин Нажмиддинов ва Ғайрат Норқуловни тоғ жинси босиб қолган ва оқибатда икки кончи вафот этган:\nБурғулаш вақтида тоғ жинслари қулаб, босиб қолган.\n“Бу йигитлар Қўшработ туманининг Жўш ва Холназар қишлоғида яшаган. Кеча қарийб минг метр чуқурликда ўзи юрар бурғуловчи ускунада ишлашган. Бурғулаш вақтида тоғ жинслари қулаб, босиб қолган. Биттасини бир соатда, иккинчисини қарийб икки соатда кавлаб олишган. Афсус, иккови ҳам ўлиб бўлган экан”.\nКончининг иддао қилишича, йигитлар ишлаган участка тақиқланган участка бўлган:\n“Бу ерда тоғ босими жуда юқори бўлгани учун ГДУ-2 участкаси фаолияти вақтинча тўхтатиб турилган эди. Лекин шунга қарамай, “давай план, давай-давай” ортидан бу ҳудудда қазиш ишларини олиб бориш учун оғзаки топшириқ берилган. Бизнинг конда ҳанузгача режани бажариш учун оғзаки топшириқлар бериш давом этмоқда”.\nИсми сир қолишини сўраган бошқа кончининг айтишича, қазиш ишларида оддий техника хавфсизлиги қоидаларига амал қилинмайди.:\nМинг метр чуқурликда ишлаймиз.\n“Қазиш ишларида ишчилар ҳамма томонлама ҳимояланган бўлиши керак. Чунки минг метр чуқурликда ишлаймиз. Бурғулунган участка тозалангандан кейин тоғ жинси босиб қолмаслиги учун ёғочлардан устунлар қўйилиши керак. Лекин буларга эътибор берилмайди. Оқибатда йил бошидан буён олтин конларида ўнга яқин одам ана шундай тоғ жинслари босиб қолиши, газдан заҳарланиши натижасида ҳалок бўлди”\nЖанубий кон бошқармаси бош инженерининг техника хавфсизлиги масалалари бўйича ўринбосари Илҳом Қозоқов кончилар ишлаган жой тақиқланган ҳудуд эканлигини инкор қилди:\n“Йўқ, бўлиши мумкин эмас. Тақиқланган ҳудудда қандай ишлаш мумкин? Бу фалокатнинг асосий сабаби тоғ босимининг кучли бўлганлиги. Ҳозир бу ҳолат бўйича махсус комиссия ташкил қилинди ва унинг сабабларини ўрганмоқда.”\nИлҳом Қозоқов йил бошидан буён конда ўнга яқин ўлим ҳолати бўлганини инкор қилмас экан, бундай фалокатларнинг олдини олиш учун иш олиб борилаётганини айтди:\n“Албатта, мутахассисларимиз бундай ҳолатларнинг сабабларини ўрганишяпти. Россиядан, Австралиядан мутахассислар келди. Энди, кутилмаганда бўляптида, бундай ҳолатлар. Шунинг учун кон ичидаги сопряжениеларни, бошқа шундай ҳолатларни чуқур ўрганяпмиз”\n25 июль куни Навоий кон-металлургия комбинатига қарашли Зармитон конининг ГДУ-3 участкаси шахтасида 38 яшар ишчи Шуҳрат Тилавов тош босиб қолиши оқибатида нобуд бўлган эди.\nЖорий йилнинг 9 май куни Самарқанд вилояти, Қӯшработ тумани ҳудудида жойлашган “Ғужумсой” олтин конида газ тўпланиб қолиши оқибатида икки кончи заҳарланиб ўлгани ҳақида Озодлик хабар қилган эди.\nЎтган йилнинг августида "Ғужумсой" олтин конида устига тоғ жисми қулаб тушиши оқибатида бир кончи ҳалок бўлганди.


Ўш шаҳрида суд мажлисидан кейин деразадан қочган прокурор ишдан олинди - Zamin.uz\n23:30 / 19.12.2020\nЎш шаҳрида суд мажлисидан кейин деразадан қочган прокурор ишдан олинди\nҚирғиз Республикаси, Ўш шаҳрида судда қатнашганидан кейин деразани синдириб қочган вилоят прокуратурасининг катта прокурори Союзбек Сариков хизматдан олинган. Бу ҳақда Бош прокуратуранинг матбуот хизмати маълум қилган.\n«Тегишли буйруққа Бош прокуратура раҳбарияти томонидан қўл қўйилди. Ўш вилоят прокуратураси раҳбарияти устидан эса юқоридаги вазият бўйича хизмат тергови давом этмоқда», — дейилади хабарда.\nБунга қадар ижтимоий тармоқларда Сариков «маст аҳволда судга қатнашгандан кейин деразани синдириб қочиб кетди» дейилган видео тарқалган. Видеодаги аёл Сариковга мурожаат қилиб «сен маст аҳволда ўғлимнинг тақдирини ҳал қилдингми?» деб норозилик билдирган.\nУ аёлнинг саволини жавобсиз қолдириб, шаҳар судининг биносидаги хоналарнинг бирига қочиб кирган. Кейинчалик Сариков кабинетнинг деразасидан қочиб чиқиб кетган. Воқеадан кейин вилоят прокуратураси хизмат текширувини бошлаган. “Замин” янгиликларини “Инстаграм”да кузатиб боринг\nЯнгиликлар » Дунё » Ўш шаҳрида суд мажлисидан кейин деразадан қочган прокурор ишдан олинди


nesounddimab, XaMMeC, 11111\nБола туғилган пайтда нафас олиш билан муаммолар юзагакелган, бунинг натижасида боланинг ўпкасига 20 дақиқа кислород бормаган, дея хабар беради “Mirror” нашри. Буҳақда билиб қолган чақалоқнинг ота-онаси шокка тушган, аммо, нима бўлган тақдирда ҳам, музлатиб қўйишунинг ҳаётини сақлаб қолган.\nмураккабликлар бошланган. Уйга чақирилган шифокорлар чақалоққа кислородетказиб берувчи киндик ичакчаси узилиб кетганини, боланинг елкаси эса тиқилиб қолганини ва шу боис у туғилаолмаслигини аниқлайди. Мутахассислар аёлнинг туғишига ёрдам беради, бироқ болани шу заҳотиёқ касалхонагаётқизишга тўғри келади. Чақалоқ Оксфорд касалхонасида инновацион совутиш процедурасидан ўтади, бубола миясининг эҳтимолий шикастланиши хавфини камайтириши керак эди. Шу тарзда, чақалоқнинг танаси 33даражагача совутилади ва уч кун давомида “анабиоз” ҳолатида сақланади, кейин эса яна “эритилади”.


Аллоҳ валийларининг сифатлари – Islom Nuri\nАллоҳ валийларининг сифатлари\nИнсонлар ичида Раҳмоннинг дўстлари ва шайтоннинг дўстлари борлиги маълум бўлган бўлса, Аллоҳ ва Расули икки тоифанинг орасини ажратиб қўйгани каби улар орасини ажратиб олиш лозим бўлади. Аллоҳнинг дўстлари: тақводор мўминлардир, бу ҳақида Аллоҳ таоло: «Огоҳ бўлингизким, албатта Аллоҳнинг дўстларига (охиратда) бирон хавф-хатар йўқдир ва улар ғамгин бўлмайдилар. Иймон келтирган ва Аллоҳдан қўрқувчи бўлган зотлар учун ҳаёти дунёда ҳам, охиратда ҳам хушхабар бордир.» деди. (Юнус: 62, 63).\nБухорий ва бошқалар ривоят қилган саҳиҳ ҳадисда, Абу Ҳурайра розияллоҳу анҳу Набий соллаллоҳу алайҳи ва салламдан ривоят қилган ҳадис қудсийда: «Аллоҳ таоло айтди: «Ким Менинг дўстимга душманлик қилса, Мен билан урушда беллашувга чиқибди [бошқа ривоятда: унга уруш эълон қилдим]. Бандам унга фарз қилган амалларимдан кўра Менга суюмлироқ бўлган бошқа бирор нарса билан Менга яқинлаша олмайди. Бандам Менга нафл амалларини қилиш билан яқинлашиб бораверади, ҳаттоки Мен уни яхши кўриб қоламан. Агар яхши кўриб қолсам, Мен унинг эшитадиган қулоғи, кўрадиган кўзи, ушлайдиган қўли ва юрадиган оёғи бўламан. (Яъни, у фақат мен хоҳлаган ва мени рози қиладиган нарсаларни эшитади, кўради ва ҳоказо.) [Бошқа ривоятда: Мен билан эшитади, Мен билан кўради, Мен билан ушлайди ва Мен билан юради, дейилган]. Агар сўраса, албатта бераман, паноҳ тиласа, албатта паноҳимга оламан. Мен қилмоқчи бўлган бирор ишимда мўмин бандамнинг жонини олишимдаги каби тараддуд қилган эмасман. У ўлимни ёмон кўради, Мен унга ёмонлик етишини кариҳ кўраман. Бироқ, унга ўлимнинг етиши муқаррар». Бу валийлар ҳақида ривоят қилинган энг саҳиҳ ҳадислардан. Демак, Набий соллаллоҳу алайҳи ва саллам баён қилдиларки: Ким Аллоҳнинг дўстига душманлик қилса, шубҳасиз у Аллоҳга қарши майдонга тушибди.\nБошқа бир ҳадисда: «Мен Ўз дўстларимнинг ўчини худди урушқоқ шер ўч олгани каби оламан». Чунки, Аллоҳнинг авлиёлари У Зотга иймон келтириб, У Зотни дўст тутганлар, У яхши кўрадиган нарсани яхши кўрганлар, У ёмон кўрадиган нарсани ёмон кўрганлар, У рози бўладиган нарсадан рози бўлганлар, У ғазабланадиган нарсадан ғазабланганлар, У буюрадиган нарсага буюриб, қайтарганидан қайтарганлар, унга берилишини севган кишига бериб ва унга берилмаслигини суйган кишидан ман қилганлар. Бу Термизий ва бошқа ровийлар ривоят қилган ҳадисда айтилганидек: «Иймоннинг энг мустаҳкам арқони: Аллоҳ йўлида муҳаббат ва Аллоҳ йўлида ёмон кўриш». (Бу ҳадис Термизийда эмас, балки Имом Аҳмад, Таёлисий ва Ибн Аби Шайба муснадларида ҳамда Байҳақийнинг Шуабул иймонида ривоят қилинган). Яна бошқа ҳадисда Абу Довуд ривоят қилган: «Ким Аллоҳ учун севса ва Аллоҳ учун ёмон кўрса ва Аллоҳ учун берса ва Аллоҳ учун ман қилса, иймонни мукаммал қилибди». (Абу Довуд)\n«Дўстлик» адоватнинг зиддидир. Дўстлашишнинг асл-асоси муҳаббат ва яқинликдир. «Адоват»нинг асл-асоси эса ёмон кўриш ва узоқлашишдир.\nДўст тоат-ибодатларни дўст тутгани, яъни уларга эргашгани учун дўст деб номланган ҳам дейилади. Лекин биринчи таъриф саҳиҳроқ. Валий деб яқин кишига, яъни қариндошга айтилади.\nРасулуллоҳ ‒ соллаллоҳу алайҳи ва саллам ‒ нинг қуйидаги сўзлари ўша маънода: «Фароизларни (меросда белгиланган улушларни) ўз аҳлига беринглар. Нима қолган бўлса, у энг яқин эркак кишига бўлади». Яъни, маййитга энг яқин бўлган эркак кишига қолади. Бу ерда ҳукм эркаклар учун хослигидан «эр киши» лафзи билан таъкидладилар. Унда эркак ва аёллар иштирок қилмайди. Набий ‒ соллаллоҳу алайҳи ва саллам ‒ закот ҳақида ҳам шу маънода айтганлар: «Икки ёшга тўлган нор туя». (Байҳақий)\nДемак, Аллоҳнинг валийси У Зот севиб, рози бўладиган, У ёмон кўриб ғазаб қиладиган, уларга буюриб ва қайтарадиган нарсаларда Унга мувофиқ ва эргашувчи бўлса, Унинг бундай дўстига душманлик қилувчи У Зотга ҳам душман бўлади. Аллоҳ таоло деди: «Эй мўминлар, Менинг душманим ва сизларнинг душманларингизни дўст тутманглар!». (Мумтаҳана: 1).\nКим Аллоҳнинг дўстларига душманлик қилса, дарҳақиқат Аллоҳга душманлик қилибди. Кимки Аллоҳга душманлик қилган бўлса, Унга қарши уруш очибди. Шунинг учун Аллоҳ: «Ким Менинг дўстимни ҳорлаган бўлса, шубҳасиз у Менга қарши майдонга тушибди» деди.